
HOU  VAKANSIE  SOOS 
’N  WÊRELDREISIGER 


Beplan  NOU  ’n  reisvakansie  en 
* besoek  die  mooi  dele  van  ons  land 


— daardie  plekke  wat  jaarliks 
duisende  toeriste 
van  oorsee  lok.  Laat 
die  Spoorwegreisburo  vir  u ’n 
reisvakansie  reël  in  die  Unie  of  | 
enige  gebied  in  Afrika  — een  wat 
by  u verloftyd  en  beursie  inpas. 

Daar’s  toere  na  almal  se  smaak. 
U reis  waarmee  u wil  — toerbus, 
trein,  boot,  vliegtuig  of  safari- 
motor.  U gaan  waarheen  u wil 
en  wanneer  u wil.  Die  Reisburo 
sorg  dat  u plekbespreking  en 
hotelverblyf  agtermekaar  is.  U t: 
weet  vooraf  wat  die  totale  koste 
van  u toer  gaan  wees.  Hou  hierdie 
keer  vakansie  soos  ’n  wêreldtoeris. 

en  GENIET  meer 


sien  MEER  ! 


TERLOOPS 


Die  Reisburo  doen  hoot-  en 
vliegtuigbesprekincs 
op  enige  redery 
nri  enige  plek  in  die  ivéreltl. 
Onthoul  ’n  Reisiger  sontler  sy  kamera 
is  soos  ’n  jagter  sontler  sy  geiveer. 

BKING  U KAMERA  SA.AM! 

S.  J.  DU  TOIT: 


Daar’s  Bossies 

/)aar’s  hossies  in  die  Koup  liier  lanps  die  pad, 
Wal  nou  soos  allyd  aan  die  hulle  lileef; 

I lul  groei  die  eeue  uit  liier  afgeleef, 
l)of  soos  die  maan  as  lig  uan  son  lioni  vat. 

I)is  kraalhos  en  karohos  en  soumt  . . . 

I lul  sê  ’n  mens  kan  lange  jare  leef 

lin  uit  liul  veellieid  nooit  ’n  eenlieid  weef, 

So  hrokkelhont  ’s  hid  waarheid  wegcjeklad. 

Ilul  is  soos  ek  en  ander,  h ulle  is 
’n  Wil  nie  en  ’n  weet  nie  en  ’n  wee, 
Opwerpsels  uit  die  donker  lewensee, 

’n  Vlakke  groei  ho  diepe  doemenis. 

Ons  is  maar  speelgoed  . . . in  dic  Tyd  geglip, 
Soos  kraaie  in  n reus  se  kraaieknip. 


n Lang  Lint 

’n  Lang  lint  is  die  grootpad  na  die  Kaap, 

’n  Slang  wat  kronkel  op  en  af  en  weg, 
n Slingerding  die  koppies  deur  en  reg 
7 ot  waar  die  vertes  hemelruirntes  raak. 

Snel  motorkarre  spoed,  dom  donkies  slaap 
I lul  donkiedroom  van  eeue,  lui,  versleg, 

Verwate  tydontkenners,  haas  in  kneg, 

Ou  swerwers  op  die  weg,  wat  niks  kan  traak. 

Uk  sou  van  hid  wil  leer  die  wetenskap 
Van  klokloos  maak  die  uurglas  van  die  wag, 
lík  ou  galeihoef,  op  die  sweep  hedag 
Van  stond  na  stond  wat  langs  my  roeihank  stap. 

Dan  sou  ek  God  se  weg  gaan  ongestoord, 
Gods  ieder  uur,  deur  mensewil  en  -woord. 

A.  ALBERTS: 


Die  Volkl  ose  Afrikaner 

Deur  die  eeue  was  daar  mense  wat  die  ongeluk  gehad  het 
om  volkloos  te  wees.  Hoewel  hulle  hulle  nasies  liefgehad  het, 
en  soms  onsterflike  dienste  gelewer  het,  is  hulle  verstoot 
en  enkele  selfs  gedood  — net  omdat  hulle  anders  gedink 
het  as  wat  die  heersende  dogma  of  die  regerende  tiran 
behaag  het. 

Baie  manne  wat  die  straf  van  ostrasisme  ondergaan  het 
is  vandag  van  die  beroemdstes  in  die  geskiedenis,  maar 
almal  is  nie  geestesreuse  nie.  Die  meeste  verdwyn  in  die 
vergetelheid.  Terwyl  die  groot  enkelinge  as  filosowe  of 
wetenskaplikes  van  wêreldformaat  onthou  word,  is  die 
kleines  soms  alleen  as  groepe  martelare  bekend,  soos  by- 
voorbeeld  die  Hugenote  en  die  eerste  Christene. 

Drie  beginsels  kan  van  die  geskiedenis  van  sulke  enke- 
linge  en  groepe  afgelei  word:  In  die  eerste  plek  kan  hulle 
nie  maklik  vir  ewig  volkloos  gehou  word  nie,  want  party 
van  hulle  word  selfs  ná  hulle  dood,  indien  nie  deur  hulle 
eie  nie,  dan  wel  deur  vreemde  nasies  erken.  In  die  tweede 
plek  is  volkloosheid  dikwels  die  gevolg  van  ontwikkeling. 
Die  hele  wêreld  verander  en  mense  verander  saam,  maar 
almal  verander  nie  gelyktydig  en  in  dieselfde  mate  nie. 
Dan  lyk  dit  asof  sommiges  alleen  anders  dink,  en  hulle 
andersheid  is  dan  ’n  gruwel  in  die  oë  van  dié  wat  hulle 
verbeel  dat  die  tradisies  wat  húlle  huldig  nog  nóóit  verander 
het  nie,  of  ooit  sal  verander  nie.  In  die  derde  plek  is  daar 
die  gedagte  dat  volkloosheid  ’n  noodsaaklike  en  onvermy- 
delike  stap  in  die  evolusieproses  van  die  enkeling  tot  ’n 
meer  verhewe  geesteswese  is. 

Dit  gebeur  ongelukkig  dat  ’n  vader  sy  kind  verwaarloos, 
onterf,  mishandel  en  selfs  vermoor.  So  doen  volke  soms  met 
hulle  burgers  ook.  Dis  nie  burgers  alleen  wat  kan  hensop 
en  hulle  nasie  kan  verraai  nie,  ’n  volk  kan  ook  jingoïsties 
wees  en  sy  beste  burgers  verraai.  Die  Roomse  konings  van 
Frankryk  het  talle  Franse  burgers  lewendig  laat  verbrand; 
en  gelyktydig  moes  denkers,  kunstenaars,  teoloë,  hande- 
laars  en  nyweraars  uit  die  ou  kultuurstad  Genêve,  waar 
Protestante  so  pas  begin  regeer  het,  wegvlug,  as  hulle  nie 
gefolter  wou  wees  nie. 

Vir  despote  en  magtige  organisasies  geld  die  reël:  mag 
is  reg.  Hulle  doen  wat  hulle  in  hulle  eie  belang  ag;  niemand 

kan  hulle  immers  tot  verantwoordig  roep  nie.  Hoe  lank 
die  mag  bchoue  bly,  en  wat  gebeur  as  dit  verdamp,  is  egter 
die  ander  aspek  van  die  saak.  In  Babilon  is  mense  in 
leeuhokke  gegooi  omdat  hulle  die  god  Mardoek  nie  wou 
aanbid  nie.  Wie  die  Mardoekisme  verwerp,  was  nie  ’n  goeie 
Babiloniër  nie!  ’n  Rukkie  later  is  Nebukadnesar  se  onneem- 
bare  vesting,  met  behulp  van  verraad,  deur  Kores  beset. 
Die  geheimsinnige  skrif  aan  die  muur  het  beteken  dat 
daardie  mense  wat  godsdiensvryheid  verlang  het,  die  vyand 
gehelp  het  om  die  staatsgreep  uit  te  voer. 

’n  Meer  bekende  voorbeeld  is  die  skeuring  van  Israël. 
Toe  Rehabeam  hom  baas  hou,  het  tien  uit  die  twaalf 
stamme  hom  afgedank.  So  het  die  volksleiding  omtrent 
tagtig  persent  van  die  burgers  vervreem. 

Dis  nie  bloot  ’n  kwessie  van  mag  nie,  maar  ook  van 
onderlinge  afhanklikheid.  Die  volk  is  ’n  onontkombare 
heelheid  wat  uit  vrye  enkelinge  opgebou  is.  Die  een  is  deel 
van  die  ander,  en  almal  is  saam  deel  van  die  harmoniese 
eenheid  wat  hulle  gemeenskaplike  bestaansvoorwaarde  is. 

Dat  die  Afrikanervolk  soewerein  is  en  sy  eie  lewens- 
beskouing  kan  bepaal,  dat  hy  elkeen  wat  onkerklik  is  kan 
brandmerk,  betwis  niemand  nie;  want  die  mag  is  daar; 
maar  . . . op  die  duur  gaan  die  andersdenkendes  óf  rebel- 
leer,  óf  by  ’n  uitheemse  groep  aansluit,  óf  sommer  ’n 
verlore  massa  vorm.  Volgens  die  voorbeeld  van  Israël  kan 
dit  tien  uit  elke  twaalf  burgers  wees,  wat  so  vir  die  nasie 
en  vir  die  blanke  ras,  en  vir  die  demokrasie  verlore  gaan. 
Die  skade  wat  die  nasie  en  die  ras  daardeur  kan  ly  is 
onberekenbaar  groot.  So  ’n  verlore  Afrikaanse  stam  bestaan 
reeds.  lemand  het  dit  onlangs  ’n  blanke  heidendom  genoem. 
’n  Groot  dagblad  kla  oor  onverskilligheid  by  die  groot 
volksmassa  ten  opsigte  van  ons  kultuurstryd  en  ander 
geestelike  bates.  Siedaar  die  skrif  aan  die  muur! 

By  ons  word  ostrasisme  om  verskillende  redes  en  beweeg- 
redes  toegepas.  ’n  Mens  verbaas  jou  soms  om  uit  te  vind 
wié  daaronder  ly;  want  ons  is  nie  ’n  nasie  wat  maklik 
eina  skree  nie.  As  ’n  kind  in  die  kerk  huil,  word  sy  mond 
toegedruk  en  hy  word  uitgedra.  Ons  kultuur,  veral  ons 
literatuur,  is  soos  ’n  kerk  waarin  almal  moet  swyg;  die 
predikant  alleen  mag  praat,  en  hy  is  vry  om  te  sê  of  te 
suggereer  net  wat  hy  wil. 

Wat  die  beweegredes  betref,  is  die  vernaamste  dat  die 
volk  swak  en  arm  is.  Daardeur  voel  dit  sy  voortbestaan 
bedreig,  en  die  ostrasisme  is  blykbaar  ’n  verdedigings- 
maatreël  teen  die  bedreiging  wat  ongelukkig  vriende  beveg 

en  vyande  versterk,  Die  gevoel  van  bedreig  te  wees  kan 
maklik  genees  word ; die  volk  moet  sterk  en  ryk  word.  Dan 
kan  niks  of  niemand  dit  bedreig  nie,  Om  ryk  en  sterk  te 
word  is  egter  ’n  basiese  verandering,  ’n  heroriëntering  van 
lewensbeskouing  nodig,  en  verandering  is  juis  die  ding  wat 
nie  mag  gebeur  nie ! Almal  moet  so  dink,  so  voel,  so  glo  soos 
die  voorvadere.  Intussen  verander  die  hele  wêreld.  Ander 
nasies  met  wie  ons  moet  kompeteer,  verander  en  word  ryk, 
verander  en  word  sterk. 

Die  besorgdheid  oor  die  voortbestaan  kan  vergelyk  word 
by  dié  van  ’n  neurotiese  ouer:  sy  kind  mag  nie  op  straat 
loop  nie,  want  ’n  motor  sal  hom  omry;  hy  mag  nie  met  ’n 
mes  sny  nie,  want  hy  sal  sy  vinger  raaksny;  hy  mag  nie 
lees  nie,  want  hy  sal  onsedelike  tydskrif te  lees ; hy  mag  nie 
’n  eksperiment  maak  nie,  die  proefbuis  sal  ontplof! 

Wat  die  redes  betref,  volg  hier  tien  voorbeelde: 

1.  ’n  Smelter  kan  nie  ’n  goeie  Afrikaner  wees  nie;  want 
die  suiwere  nasionalisme  beskerm  die  volk  teen  emstige 
bedreiginge;  maar,  almaskie,  iemand  wat  sy  verbmiks- 
goedere  in  uitheemse  winkels  koop,  word  nie  gebrandmerk 
nie,  al  is  die  winkelier  ook  ’n  verbete,  ideologiese  of  biolo- 
giese  vyand  van  die  volk  of  ras. 

2.  lemand  wat  nie  aan  die  kerk  behoort  nie,  is  nie  ’n 
Afrikaner  nie ; want  die  kerk  het  die  volk  teen  verengelsing 
en  verbastering  beskerm;  maar,  daar  is  ’n  kompromie:  dit 
word  nie  vereis  dat  iemand  opreg  gelowig  moet  wees  nie, 
die  skyn  is  die  ding, 

3.  Mense  „wat  vir  die  Engelse  werk”  soos  amptenare, 
klerke,  onderwysers  en  dosente  aan  sekere  universiteite  is 
hanskakies.  Intussen  egter  arbei  die  hele  nasie  in  ’n  uit- 
heemse  handel-  en  nywerheidstelsel.  So  word  muggies 
uitgesif,  maar  kamele  ingesluk. 

4.  Afrikaners  wat  openlik  die  rewolusionêre  natuur- 
wetenskap  aanhang,  en  uitdmklik  teen  die  geopenbaarde 
orde  kant  kies,  is  renegate;  maar  almaskie,  as  hulle  dit  nie 
openlik  nie,  maar  alleen  by  implikasie  kan  doen,  is  daar 
vrede. 

5.  Vreemdelinge  word  moeilik  ingeburger,  behalwe  waar 
hulle  alreeds  dieselfde  dogmas  onderskryf. 

6.  As  iets  met  iemand  se  bloed  verdag  is,  is  hy  gedoem. 

7.  lemand  wat  in  sy  beskouinge  eerlik  en  opreg  is,  is 
meer  onwelkom  as  ’n  melaatse ; maar  daar  is  weer  ’n  kinkel : 

as  hy  ’n  politikus  is,  word  sy  eerlikheid  en  opregtheid  as 
’n  groot  deug  gehuldig,  sy  foute  en  flaters  daarmee 
verontskuldig. 

8.  lemand  wat  in  die  breër  sin  konsekwent  wil  wees,  kan 
nie  ’n  goeie  Afrikaner  wees  nie.  Dit  word  egter  as  ’n 
akademiese  onderskeiding  beskou  as  hy  binne  ’n  bevoor- 
oordeelde  kringetjie  steekhoudend  kan  wees. 

9.  As  jy  die  leer  van  Christus  na  jou  eie  oortuiging  en 
insig  probeer  uitleef,  is  daar  nie  plek  vir  jou  in  die  hemel 
nie:  jy  moet  juis  die  naam  dra  dat  jy  aan  ’n  erkende  kerk 
behoort. 

10.  ’n  Skrywer  wat  sy  oortuiginge  duidelik  in  ondubbel- 
sinnige  prosa  stel,  se  werk  word  nie  aanvaar  nie.  Soort- 
gelyke  oortuiginge  mag  egter  in  liriese  verse  uitgespreek 
word,  en  met  die  Hertzogpi  ys  word  dit  dan  as  die  hoogste 
skoonheid  bekroon. 

So  ongemerk  kom  die  konserwatisme  op  die  troon  sit, 
en  dit  word  ’n  tiranniese  maatstaf  waaraan  die  volks- 
gebondenheid  van  elke  lid  van  die  volk  gemeet  word.  Dan 
gebeur  dit  dat  die  stelsel  self  ’n  dwingeland  word,  en  die 
geestesinhoud  van  sy  leerstellings  heeltemal  verdi’ing  word. 

Dink  daaraan  hoe  die  evolusieleer  oorspronklik  uitgekryt 
is  as  die  verwerping  van  God  sonder  meer,  terwyl  ons  hele 
lewe  tans  deursuur  is  met  die  begrip  van  evolusie.  Ongemerk 
het  ons  ’n  toestand  bereik  waar  selfs  die  behoudendstes 
onder  ons  ’n  vorm  van  evolusie  aanvaar,  en  ten  spyte  daar- 
van  het  die  Christendom  nie  verdwyn  nie.  Eerder  is  die 
geloof  in  God  daardeur  oneindig  verstewig,  want  in  evolusie 
het  die  werk  van  God  vir  ons  duidelik  geword.  Tog  was 
„evolusionisme”  ’n  tyd  lank  ’n  maatstaf  om  te  meet  of 
iemand  trou  of  ontrou  aan  sy  land  en  volk  en  kultuur  is! 

Daar  is  geen  denker  of  wetenskaplike  wat  die  bestaan 
van  God  onvoorwaardelik  ontken  nie;  maar  elkeen  het  sy 
eie  konsepsie  van  die  Opperwese.  Elke  mense  weet  met 
absolute  sekerheid  dat  hyself  bestaan,  en  wel  in  so  ’n  sin 
bestaan  dat  daar  behalwe  homself  nog  iets  anders,  iets 
groters  bestaan.  Daardie  lets  is  God;  maar  verskillende 
mense  sien  dit  verskillend  as  Liefde,  Waarheid,  Almag, 
Skoonheid,  Natuurkrag,  Alheelheid,  Alharmonie,  Alsiel, 
Energie,  Wraaksug,  Dierlikheid  of  Dogma.  Die  beswaar  is 
nie  teen  God  of  teen  enigeen  van  die  menslike  konsepsies 
wat  van  Hom  gevorm  word  nie,  en  wat  miskien  reg  of 
miskien  verkeerd  kan  wees  nie,  maar  wel  teen  die  dwing- 
landy  waarmee  die  aanhangers  van  een  insig  hulle  idee 

met  geweld  op  ander  mense  wil  afdwing.  Die  beswaar  is 
teen  ’n  sekere  tipe  mens  wat  homself  die  reg  aanmatig  om 
oor  sy  medemens  te  heers,  asof  hy  en  alleen  hy  al  die 
kennis  en  al  die  verstand  en  al  die  geloof  en  al  die  deug 
en  al  die  goedheid  en  die  hele  Godheid  in  pag  het. 

Die  vraag  ontstaan  of  ’n  nasie  die  wetlike  en  sedelike 
reg  het  om  van  sy  burgers  te  eis  dat  hulle  juis  ’n  gegewe 
leerstelling  of  konsepsie  móét  onderskryf,  of  anders  volk- 
loos  moet  wees,  m.a.w.  of  ’n  volk  sy  burgers  mag  verplig 
om  onder  die  tipe  mens  te  buig  teen  wie  hierbo  beswaar 
gemaak  word,  om  een  burger  oor  ’n  ander  burger  te  laat 
heers  en  een  burger  onder  ’n  ander  burger  te  laat  slaaf? 
Op  hierdie  vraag  word  soms  geantwoord:  „Daar  is  ook  ’n 
volksetos  — nie  ’n  mite  om  te  glo  nie,  maar  ’n  opvatting 
van  ’n  volk  oor  wat  hy  wil  wees.” 

As  ons  egter  die  hipotese  van  ’n  Afrikaanse  volksetos 
objektief  betrag,  en  dit  van  ons  geskiedenis  probeer  aflei, 
vind  ons  dat  vryheidsliefde  die  belangrikste  element  daar- 
van  moet  uitmaak.  Vryheid  was  vir  die  volk  selfs  meer 
as  die  lewe  van  kind  en  vrou;  vir  die  Hugenote  meer  as 
vaderland  en  moedertaal.  Die  volk  stam  van  die  Hollanders 
af,  wat  in  die  17de  eeu  as  die  nasie  met  die  grootste  sede- 
like,  verstandelike,  ekonomiese  en  politieke  vryheid  bekend 
was.  As  ons  ’n  volksetos  het,  moet  dit  ’n  vryheidsetos  wees. 
As  daar  ’n  Afrikaanse  Gedagte  is,  is  dit  ’n  vryheidsgedagte. 
Nou  ontstaan  die  paradoks:  hoe  sou  ’n  vryheidsgedagte 
ooit  gedagtevryheid  onderdruk? 

Een  antwoord  op  hierdie  paradoks  is  dat  die  veronder- 
stelde  onderdrukkihg  nie  bestaan  nie,  en  bloot  op  mis- 
verstande  oor  en  weer  berus;  maar  dat  die  strydigheid 
deur  ’n  gebrek  aan  lewensruimte  binne  in  die  kultuur- 
verband  veroorsaak  word.  As  ’n  saal  te  klein  is,  sodat  ’n 
deel  van  die  gehoor  buite  moet  staan,  beteken  dit  nie  dat 
die  mense  wat  binne  in  die  gebou  is  die  ander  uit  die  gebou 
uitgedruk  het  nie.  Die  saal  is  eenvoudig  te  klein.  Dit  wil 
dus  voorkom  asof  die  lewende  nasie  groter  word  as  die 
dooie  kultuurdop  wat  dit  vroeër  omhul  het.  Kinders  wat 
groei,  ondervind  dikwels  dat  hulle  skoene  druk.  Die  volk- 
lose  Afrikaner  is,  so  gesien,  een  van  die  groeipyne  van 
die  volk. 

Hierdie  verklaring  is  baie  aanneemlik,  want  dit  impliseer 
dat  daar  nie  slegte  burgers  binne  in  die  volkshuis  is  nie,  en 
ook  nie  slegtes  daarbuite  nie;  maar  dat  ons  kultuurbegrip 
eenvoudig  te  eng  is.  Die  volksetos  het  dan  niks  met  die 
verstarde  kultuurdop  te  doen  nie:  inteendeel,  die  kultuur- 

begrip  het  vir  die  volksetos  self  ook  te  nou  geword,  en  ’n 
deel  van  die  etos  bevind  hom  ook  daarbuite  saam  met  die 
betrokke  deel  van  die  nasie.  Die  volk-etos  is  deels  selfs  ook 
volk-loos. 

Die  kultuurbegrip  is  nie  soos  ’n  beskermende  skilpaddop 
nie;  want  dié  leef  en  groei  saam  met  die  dier.  Dis  nie  soos 
’n  slangvel  wat  oud  word  terwyl  ’n  nuwe  vel  daaronder 
vorm,  wat,  nadat  die  slang  vervel  het,  blink  en  soepel  is 
nie.  Dis  ook  nie  soos  blare  wat  in  die  winter  afval,  sodat 
nuwe  bloeisels  in  die  lente  kan  uitbot  nie.  Dit  ontbreek  die 
lewe  se  tipiese  eienskap  van  groei  en  vernuwing,  her- 
vorming  en  renaissance. 

Waarom  is  die  kultuurdop  dan  so?  Die  mens  span  stof- 
like  en  geestelike  middele  in.  Om  die  middele  te  vergaar, 
moet  hy  arbei,  soms  ook  ly.  Uiteindelik  pluk  hy  die  vrugte 
van  die  middele  wat  hy  skep,  maar  teen  daardie  tyd  is  hy 
reeds  die  slaaf  daarvan.  Geld  is  die  bekendste  van  al  die 
middele,  maar  die  mens  se  klere,  sy  woonhuis,  sy  land, 
sy  taal,  sy  tradisies,  sy  modes,  sy  godsdiens,  kuns  en 
wetenskap  behoort  almal  tot  sy  skat  van  hulpmiddele: 
middele  tot  die  doel  van  die  lewe.  Party  van  die  middele, 
byvoorbeeld  die  taal,  leef,  en  kan  hulleself  deur  ontwikke- 
ling  by  nuwe  omstandighede  se  nuwe  eise  aanpas,  maar  die 
meeste  is  dood  en  verroes  mettertyd.  Hierdie  dooie  middele 
toon  veral  die  neiging  om  nie  nederige  middele  te  wil 
wees  nie,  maar  ’n  verheerlikte  doel  op  sigself  te  wil  wees. 
Dan  word  middel  doel  en  doel  middel.  Die  baas  word  slaaf 
en  die.slaaf  word  baas. 

Die  monargistiese  regeringstelsel  was  so  ’n  middel. 
Almal  weet  wat  dit  oorspronklik  werd  was,  en  hoedat  dit 
later  die  volke  verslaaf  het,  totdat  rewolusies  die  wêreld 
daarvan  bevry  het.  Enige  nasie  se  lewensbeskouing  is  ook 
so  ’n  middel  tot  die  doel  van  daardie  nasie  se  geluk  en 
welvaart;  maar  dis  ongelukkig  by  uitnemendheid  ’n  middel 
wat  oor  sy  doel  wil  heers,  ’n  skepsel  wat,  soos  die  monster 
Frankenstein,  sy  eie  skepper  wil  vermoor. 

Dit  blyk  dat  middele  aan  die  begin,  solank  die  mens 
besig  is  om  hulle  te  skep,  waardevol  is,  maar  sodra  hulle 
klaar  geskep  is,  word  hulle  ’n  las  . . . tensy  die  eienaar  die 
gawe  besit  om  oor  sy  eiendom  baas  te  bly.  Hulle  waarde  lê 
nie  in  hulleself  nie,  maar  in  die  skeppingsaktiwiteit  van  die 
skeppende  gees.  Dis  duidelik  dat  nie  die  middele  nie, 
nie  die  tradisie,  die  godsdiens  of  die  taal  ’n  nasie  versterk 
en  verryk  nie,  maar  wel  die  werksaamheid  waarmee  die 
middele  geskep  word.  Hierdie  werksaamheid  móét  self- 

werksaamheid  wees.  Een  mens,  een  volk,  een  geslag  kan 
nie  vir  ’n  ander  mens,  ’n  ander  volk  of  ’n  ander  geslag 
werksaam  wees  nie.  Elkeen  moet  vir  homself  dink,  self  ' 
voel,  self  glo,  self  gehoorsaam.  í 

Enige  kultuurbate  kan  afgebreek  en  ’n  ander  in  die  plek 
daarvan  opgebou  word.  Dit  sou  beter  wees  as  om  die  oue 
te  behou  en  te  laat  verrot,  dan  om  die  verrotte  ding  te  | 
verafgood,  en  mense  wat  nie  onder  die  verrotte  ding  wil  i' 
buig  nie  uit  die  volksverband  te  ban.  Niks  hoef  egter 
noodwendig  afgebreek  te  word  nie.  Die  jong  geslagte  wat 
leef,  vir  hulleself  leef,  behoort  net  vrygelaat  te  word  om 
vir  hulleself  nuwe  waardes,  nuwe  dogmas,  nuwe  gelowe 
en  nuwe  bygelowe  te  maak,  soos  hulle  voorvadere  vir  húlle 
gemaak  het.  So  sou  die  lewe  homself  in  die  vernuwing  van 
die  oue,  en  in  die  daarstelling  van  die  gans  nuwe 
verwesenlik. 

Ons  hoor  elke  dag  dat  die  sedes  nie  met  die  vooruitgang 
van  tegnologie  tredhou  nie.  Die  moeilikheid  lê  egter  juis 
daarin  dat  die  oorgelewerde  sedes  as  absolute  waardes 
verafgood  word,  terwyl  die  tegnologie  nie  net  ewolusie  nie, 
maar  dikwels  rewolusie  ondergaan.  Wat  die  blanke  sedes 
in  Suid-Afrika  kan  red  is  net  ’n  Copernicaanse  omwente- 
ling  van  lewensbeskouinge,  en  Christus  het  die  aard  daar- 
van  reeds  vasgelê  in  die  leer  dat  die  dogma  vir  die  mens 
en  nie  die  mens  vir  die  dogma  gemaak  is  nie.  Die  hele 
euwel  van  volkloosheid,  sowel  as  die  sedelike  ontwrigting 
by  die  jeug,  spruit  uit  die  onchristelike  beskouing  dat  die 
mens  vir  die  dogma,  die  doel  vir  die  middel,  gemaak  is. 

Die  dogmas  waaraan  die  mens  ondergeskik  gestel  word,  is 
nie  net  godsdienstig  van  aard  nie.  Hulle  neem  tallose  vorme 
aan,  soos  bv.  dié  van  ’n  farisese  formule,  ’n  politieke  of  ' 
ekonomiese  ideologie,  ’n  simpele  misverstand,  ’n  dwase  i 
wanbegrip  of  ’n  kinderagtige  illusie.  j 

Enige  kultuurbate,  enige  tradisie,  kan  afgebreek  word:  ' 
hoe  ketters  klink  dit  nie?  Moet  elkeen  wat  so  ’n  gedagte 
durf  vorm,  nie  aan  die  galg  opgehang  word  nie  ? Dink  egter 
hieroor;  Die  Nederlandse  taal  is  in  Suid-Afrika  afgebreek 
en  deur  ’n  splinternuwe  Afrikaans  vervang.  Niemand  beskou 
dit  vandag  meer  as  ’n  voorwêreldse  ramp  nie.  Op  geen 
plaas  sien  ’n  mens  meer  ’n  ossewa  nie.  Dis  deur  treine, 
motors  en  sleepwaens  vervang.  Die  vromes  ry  nie  meer 
met  perdekarre  en  langtentwaens  Nagmaal  toe  nie,  wel  met 
blink,  ultra-moderne  langstertvinmotors.  Tog  was  die  osse- 
wa  die  wieg  van  ons  nasie.  Daar  was  vjrftig  jaar  gelede  ’n 
ryk  ossewa-kultuur.  Spore  daarvan  is  vandag  alleen  in  ons 

letterkunde  en  in  ons  taalkunde  te  bespeur.  Talle  Afrikaanse 
woorde  wat  met  die  ossewa-kultuur  in  verband  staan  is 
vandag  argaïsmes  in  die  Afrikaanse  Woordeboek,  interes- 
sant  vir  taalfossielkundiges  en  historici  alleen. 

Die  Afrikanerdom  het  van  oudsher  onbewus  die  beginsel 
aanvaar  dat  die  doel  meer  is  as  die  middel,  die  mcns  meer 
as  die  dogma,  die  waarheid  meer  as  die  formule,  die  egtheid 
meer  as  die  skyn;  en  dat  die  mens  baas  is  oor  enigeen 
van  sy  skeppinge:  hetsy  stoflik,  hetsy  geestelik;  hetsy 
heilig,  hetsy  profaan.  Elke  Afrikaner  pas  hierdie  beginsel 
op  duisenderlei  wyse  in  sy  private  lewe  toe.  Daar  is  egter 
enkeles  wat  hierdie  reg  nie  vir  hulle  mede-Afrikaners  gun 
nie;  wat  vir  hulle  medemense  wil  voorskryf  wat  hulle  mag 
dink,  doen  of  glo;  en  dit  is  waar  die  probleem  van  volk- 
loosheid  ontstaan,  veral  omdat  magtige  organisasies  en 
instellings  om  selfsugtige  redes  hulle  mag  en  invloed  in  dié 
rigting  misbruik. 

Volklose  Afrikaners  kan  in  twee  kategorieë  verdeel  word; 
eerstens  is  daar  die  onbewuste,  leierlose  massa,  wat  doel- 
loos  en  koersloos  op  ’n  ideologiese  chaos  ronddobber,  en 
waarvan  duisende  vir  die  nasie  verlore  gaan.  Hulle  is  die 
slagoffers  van  die  geelpers,  die  rolprent  en  die  radio  se 
internasionale  banaliteitskultuur.  Omdat  die  eie  kultuur- 
begrip  te  eng  is,  vind  hulle  hulle  toevlug  daarin.  Daarin 
verval,  word  hulle  so  onverskillig  dat  hulle  geen  sedelike 
wet  meer  erken  nie.  Waarheid  kan  vergaan,  goedheid  kan 
vergaan,  dit  traak  hulle  nie ! A1  waarin  hulle  effens  belang- 
stel  is  die  partypolitiek,  soms  omdat  daar  op  daardie  gebied 
nie  teen  hulle  gediskrimineer  word  nie,  en  soms  omdat  dit 
hulle  instinkte  bevredig.  As  daar  nie  ’n  kleurprobleem  in 
ons  land  was  nie,  sou  baie  van  hulle  hulleself  afvra  wat 
die  verskil  tussen  die  demokrasie  en  die  kommunisme  nou 
eintlik  is,  nadat  die  demokrasie  sy  enigste  voordeel,  naam- 
lik  vryheid,  verloën  het. 

Tweedens  is  daar  ’n  klein  groepie  denkendes,  wat  geen 
weg  vind  om  hulle  uit  te  leef  nie;  en  wat  hulle  oortuiginge 
nie  in  die  sogenaamde  vrye  pers  mag  uit  nie.  Intens 
ongelukkig  is  hierdie  mense;  want  hulle  wil  sielsgraag 
aan  die  nasie  behoort  en  dit  help  opbou,  al  moet  hulle  alles 
daarvoor  opoffer.  Dikwels  bied  hulle  hulle  dienste  aan, 
maar  dit  word  nie  aanvaar  nie;  want  ons  kulturele  gesag 
het  ’n  sesde  sintuig  waarmee  dit  vermeende  ketters  uitruik 
en  die  geringste  afwyking  in  die  kiem  smoor.  Ná  jare  van 
tevergeefse  pogings,  mislukte  toenaderings  en  ander  ver- 
nederinge  word  hulle  moeg,  stomp  hulle  geesdrif  af,  verflou 

hulle  ideale  — en  sterf  hulle  siele.  As  jong  mense  was  hulle 
besiel  met  liefde  vir  die  nasie,  vir  waarheid,  vir  reg  en 
geregtigheid ; liefde  vir  die  ware  God  en  die  eerlike  gods- 
diens,  maar  daardie  liefde  het  geen  weerklank  by  die  nasie 
gevind  nie,  geen  wederliefde  by  die  geliefde  uitgelok  nie. 

Teleurgestel,  sterf  hulle  hoop  op  iets  groots  of  iets  goeds, 
kwyn  hulle  begeerte  om  te  help,  om  te  dien.  Hulle  word 
vereensaamde  verstotelinge.  Dan  werk  hulle  sonder  energie, 
sonder  droom  vir  ’n  stoflike  bestaantjie,  sommer  soos 
masjiene  of  soos  woordelose  diere.  Hulle  is  suf  soos  mense 
wat  oor  ’n  dooie  treur.  Die  dierbare  wat  vir  hulle  dood  is, 
is  hulle  volk,  hulle  letterkunde,  hulle  nasionale  bydrae  tot 
die  wêreld  se  filosofiese  bates.  Gewoonlik  vol  stille  wee- 
moed  en  onuitgesproke  leed,  raak  hulle  soms  effe  verbitterd. 

As  hulle  uit  die  staanspoor  egter  rein  van  gemoed  was, 
en  alleen  maar  misluk  het  omdat  ons  kultuurdogma  geen 
lewensruimte  bied  nie,  mag  hulle  siele  in  ’n  kosmiese 
eensaamheid  herleef.  Vir  ’n  oomblik  kan  hulle  burgers  wees 
van  die  Ruim  Heelal  waar  almal  welkom  by  God  is,  hoewel 
hulle  nie  welkom  by  hulle  eie  broers  was  nie.  Vir  ’n  kort 
tydjie  mag  hulle  leef  soos  ’n  sielvolle  dier  behoort  te  leef, 
die  waarheid  wat  hulle  ontdek  het  teenoor  hulle  eie 
gewetens  vryelik  bely,  en  daama  in  die  vrede  van  die  ewige 
dood  wegsterwe. 

Nie  leed  en  teleurstelling,  smart  en  bitterheid,  hunkering 
na  samesyn  en  dors  na  vriendskap  alleen  kenmerk  egter 
hierdie  vreemdelinge  in  hulle  eie  vaderland  nie,  maar  óók 
intense  geluk.  Hulle  is  in  ’n  sekere  sin  die  allergelukkigste 
Afrikaners  wat  ooit  geleef  het.  Hulle  het  deur  ontbering 
geleer  om  hulleself  te  wees.  Was  daar  dan  nie  ’n  tydvak  in 
ons  kultuurgeskiedenis  toe  die  leus  Afrikaner  wees  jowself! 
in  ons  sale  gepryk  het  nie  ? Aangeneem  dat  die  leus  destyds 
maar  net  beoog  het  dat  die  Afrikaner  die  Afrikaanse  taal 
moes  handhaaf,  sou  dit  dan  ’n  taal  beoog  het  waarin 
niemand  vir  homself  mag  dink  nie,  ’n  kultuurtaal  wat  niks 
tot  die  wysbegeerte  moes  bydra  nie?  Aangeneem  dat  die 
leus  bedoel  het:  moenie  Engelse  gewoontes  of  denkwyses 
of  gelowe  na-aap  nie,  het  dit  dan  wel  bedoel  dat  die 
Afrikaner  ’n  geesteslaaf  van  Switserse  leerstukke  moes 
wees? 

Die  volklose  Afrikaner  se  stryd  is  gewonne  — nie  die 
stryd  om  ’n  plekkie  in  die  moederhart  van  die  volk  nie, 
want  die  is  onherroepelik  verlore,  siende  dat  hy  nie  eers 
die  liefde  wat  selfs  vir  ’n  stiefkind  beskikbaar  is,  geniet  nie, 
maar  deeglik  gewonne  die  sielstryd  in  homself  met  homself 

oor  wat  vir  hom  waar  en  reg  is.  Gewonne  is  ook  die  stryd 
teen  die  versoeking  om,  ter  wille  van  die  nasie  wat  hy 
liefhet,  sy  eie  oortuigings  te  versaak,  homself  op  te  offer 
en  te  verraai;  en  om  te  swig  voor  die  eise  van  magtige 
organisasies  deur  te  buig  voor  propagandistiese  slagkrete 
soos  dié  dat  die  nasie  sal  vergaan  as  die  burger  vir  homself 
sou  durf  dink,  en  die  sogenaamde  beproefde  ou  paaie  sou 
verlaat:  ou  paaie  wat  vandag  erosieslote  is! 

Die  ergste  hel  wat  hulle  deurworstel  het,  was  immers 
nie  eensaamheid,  verstotelingskap  of  vreemdelingskap  in 
hulle  eie  land  nie,  maar  wel  die  twyfel  en  tweespalt  wat 
hulle  siele  verteer  het  toe  hulle  nog  so  erg  afhanklik  van, 
so  kinderlik  geheg  aan,  so  stokblind  van  liefde  vir  die 
nasie  was  dat  hulle  hulleself  gemartel  het  om  die  nasie 
te  plesier  deur  te  glo  wat  in  hulle  oë  vals  was  en  te  handel 
soos  volgens  hulle  insig  oneties  was.  Die  konflik  binne  in 
hulle  eie  siele  teister  hulle  nie  langer  nie,  en  die  berusting 
bring  groter  geluk  as  al  die  gemak  en  gerief,  roem  en  eer, 
mag  en  rykdom  wat  die  volk  se  gunste  en  gawes  bied. 

Die  omkoopsom  was  groot,  maar  die  menslike  gees  te 
groot  om  omgekoop  te  word.  Om  jouself  te  kan  wees:  hoe 
heerlik  is  dit  nie! 

Aristoteles  het  gedink  dat  die  mens  ’n  sosiale  dier  is; 
want  hy  snak  en  smag  gedurig  daarna  om  lid  van  ’n 
familie,  groep  of  nasie  te  wees.  Dit  is  waar,  en  daarom  ly 
hy  wanneer  hy  samesyn,  broederskap  en  moederlike  liefde 
moet  ontbeer.  Dis  egter  nie  die  hele  en  laaste  waarheid  nie, 
want,  soos  Aristoteles  self,  is  die  mens  ook  ’n  filosofiese 
dier.  Hy  het  die  waarheid,  soos  hy  dit  sien,  lief  en  kan 
daarsonder  ook  nie  leef  nie.  Sy  medemens  het  hy  so  lief 
soos  homself,  maar  die  waarheid,  soos  hy  dit  leer  ken  het, 
het  hy  so  lief  soos  sy  God.  As  hy  gedwing  sou  word  om  te 
kies  tussen  sy  drang  tot  samesyn  met  sy  mense  enersyds, 
en  sy  wysgerige  waarheidskennis  andersyds,  of  tussen  ’n 
dogma  wat  vir  hom  sinledig  is  en  ’n  vir  hom  lewende  insig 
van  God,  of  tussen  wat  hy  self  as  reg  of  as  onreg  erken, 
sal  hy  altyd  kies  wat  vir  hom  voorkom  as  die  beste,  die 
uiteindelike.  Want  wat  baat  dit  die  mens  dat  hy  ’n  hele 
volk  besit,  maar  sy  siel  verloor? 

Fahriek  se  ratwerk  dreun  daaroor, 
dreun  in  die  skrif  van  sy  kanloor. 

Fly  het  die  sin  daarvan  begryp, 
word  daarom  in  sy  aldag  ryp 

in  uitbou  van  ’n  groot  tegniek, 
die  olie  vir  mens  en  fabriek. 

Maar  by  die  band  in  vlug,  neutraal, 
wat  vlied,  nooit  vlied  uit  wielewaal, 

staan  mens,  ’n  lewende  robot, 
ontmens  deur  ag-uur-arbeidslot. 

Yan  binne  stomp,  ’n  ding  neutraal, 
van  rat  aan  rat  se  wielewaal, 
en  sonder  wete  waar  begin 
of  einde  is  of  dieper  sin 

of  samehang  van  ratmetaal, 

’n  blinde  in  die  werklokaal, 

en  sonder  heerlikheid  van  son, 

. verwelkte  mens,  outomaton. 

Die  vlugoord  weg  van  werklokaal, 
bind  hom  met  ander  soort  herhaal; 

pousering  van  sy  geës  miskien? 

Die  huurhuis  gee  ’n  stuk  stramien 
waarop  ’n  ander  outomaat 
borduur  in  ewe  voos  klimaat, 

tot  hy,  in  self  se  binnekrot, 
benoud,  ’n  vasgekeerde  mot, 

tot  hy  met  gees  lugledig  vlug 
weg  van  homself,  soek  straatgerug. 

Selj  hand  aan  vlug,  self  sluk  melaal, 
self  ral  van  die  fahriehlokaal, 

liy,  mens  in  ’n  vervalle  tyd, 
vrees  vir  die  siraf  van  eensaamlieid. 

C)  nuwe  hlip  in  ruwe  rand, 
geldaah,  swart  sierstuh  van  my  land! 

jou  erts  is  soos  dié  van  'n  myn, 
u>al  liulle  weeg  tot  elhe  grein. 

líh  hen  ’n  holh  hy  rotse  haal, 
waar  eindeloos  die  waters  maah 

en  dinh  aan  liulle  by  die  hand 
met  nooit  ’n  voet  op  vaste  land. 

R.  J.  JANSEN  VAN  RENSBURG: 


Die  Amandelboom 


21  MEI 

Daar  was  vanaand  net  sop  vir  ete.  Tamatiesop.  Rooi  met 
sulke  grys-groen  blaartjies  wat  daarin  drywe.  Ek  het  dit 
nie  geëet  nie.  Dit  het  my  bang  gemaak.  Dit  het  my  aan 
daardie  verskriklike  aand  onder  die  amandelboom  laat 
dink.  En  aan  jou.  Aan  jou  en  aan  ou  Hoender.  Onthou  jy 
nog  ou  Hoender? 

Ou  Hoender. 

Daar  was  vanmiddag  hoendervleis  vir  middagete.  Of 
liewer  net  vir  ,,ete.”  Die  twee  middae  laat  die  sin  lomp 
voorkom.  Ou  Meester  Minie  het  altyd  só  vertel.  Maar  ou 
Meester  Minie  het  nie  vir  ou  Hoender  geken  nie.  Ou  Hoender 
was  ook  lomp. 

Die  grys  ou  bewaarder  het  emstig  met  my  geredeneer 
omdat  ek  nie  wou  eet  nie.  „Jy  móét  iets  eet.  Jy  sal  al  jou 
kragte  nodig  hê.”  Sy  hand  was  op  my  skouer.  „Proe  net 
aan  daardie  groente.  Heerlike  boontjies.” 

Onthou  jy  nog  die  bone  wat  ons  gekweek  het  daar  in 
die  tuintjie  van  Hutjie-teen-die-Heuwel  ? Onthou  jy  nog, 
Dorothy?  Ou  Hoender  was  versot  op  boontjies.  Op  kleure 
ook.  Groen  veral.  Onthou  jy  die  oggend  toe  hy  so  spoorloos 
verdwjoi  het.  Ons  twee  het  die  ganse  wêreld  omgekeer. 
Jy  was  later  op  die  rand  van  histerie.  Toe  het  hy  kraaiend 
die  kombuisie  ingewaai.  Vol  modder,  sy  emmertjie  in  die 
hand.  „Boookies!”  het  hy  beduie.  Die  eerste  boontjies  van 
die  tuin  was  almai  in  sy  emmertjie.  Jy  het  nie  omgegee  dat 
jou  deftige  tabberd  besmeer  word  nie.  Julle  was  byna  één 
toe  jy  hom  wild  teen  jou  bors  vasgegryp  het.  Vreugde  het 
in  die  pekel  geblink  wat  oor  jou  wange  gestroom  het.  Ek 
het  byna  al  vergeet  dat  liefde  so  mooi  kan  wees. 

„Kom  probeer  net.”  Die  bewaarder  se  vingers  het  die 
vurk  opgetel.  Daar  was  ’n  klein  rofie  op  sy  duim.  Half- 
genees.  Wanneer  dit  heeltemal  genees  is,  sal  ek  nie  meer 
hier  wees  nie. 

„Ou  seun,  jy  moet  iets  eet,  anders  gaan  jy  siek  wees.” 
Ek  het  hom  amper  jammer  gekry.  Hy  was  verdrietiger  as 
ek.  Hy  het  my  aan  Moeder  herinner.  „Jy  moet  eet,  anders 
sal  jy  nie  groot  word  nie,”  het  sy  altyd  vertel.  Ek  het  geëet 
en  ek  het  groot  geword.  Die  kringloop  is  voltooi.  Byna 
voltooi.  En  nou?  En  nou? 


18 


,,Anders  gaan  jy  siek  wees,”  het  hy  gesê.  Siek  wees.  Nee, 
ek  gaan  meer  as  siek  wees.  Ek  dink  ek  gaan  dood  wees. 
Verskriklik  en  ontsettend  dood. 

Hy  het  my  met  ’n  lepeltjie  begin  voer.  Seker  vleis.  Dit 
het  swaar  en  hard  hier  in  my  maag  gelê.  Soos  klippies.  Soos 
die  klippies  in  die  stroompie  agter  Hutjie-teen-die-Heuwel. 
Dit  sal  nie  betyds  verteer  nie.  Die  klippies  in  die  stroompie 
sal  na  ’n  honderd  jaar  nog  daar  wees.  Ek  sal  nie  nog 
honderd  jaar  haal  nie.  Miskien  nog  ’n  paar  dae. 

Ek  kan  die  maan  deur  die  selvenstertjie  sien.  'n  Vissie 
wat  deur  die  wolke  duik  — moeg  en  koersloos. 

Die  sel  is  ’n  spons  en  deurdrenk  met  maanlig.  Dit  spoel 
oor  alles,  hoop  op  alles  neer,  kruip  in  al  die  donker  hoekies 
in  en  klou  aan  my  oë  vas.  Taai,  spookagtig. 

Waarom  moet  die  maan  vanaand  só  wees?  Jy  en  ek  het 
hom  mos  anders  geken. 

Onthou  jy  die  lente-aande  in  Kerkstraat?  Onthou  jy 
daardie  maan?  Daardie  heuningmaan  met  sy  sagte  druiping 
van  goud  en  silwer? 

Waarom  moet  ek  vanaand  so  ver  oor  die  jare  terugsweef  ? 

Waarom  hang  jy  vanaand  soos  die  eerste  amandelbloeisel 
van  die  jaar  aan  clie  donker  takke  van  my  gedagtes? 

22  MEI 

Ek  was  gisteraand  so  verward.  Verward  en  bang.  Toe 
hulle  my  vanoggend  vir  my  daaglikse  wandeling  deur  die 
agterplaas  geneem  het,  kon  ek  weer  helder  dink.  Ek  kon 
selfs  weer  glimlag. 

Dit  was  ’n  sprankelende  oggend.  Selfs  in  hierdie  omstan- 
dighede  was  dit  vir  my  iets  besonders.  Blou  lug  en 
skuimerige  wolke  en  sonlig  wat  soos  bergwater  op  alles 
blits.  Kolletjies  ryp  op  die  vaal  gras  en  ’n  luggie  wat  die 
eerste  asem  van  die  winter  teen  jou  vel  kom  uitblaas. 

Daar  is  ’n  klompie  duiwe  wat  smórens  hier  in  die  agter- 
plaas  rondstap  en  kossies  soek.  ’n  Bloue  met  groot  blink 
oë  het  manhaftig  by  my  voete  in  die  grassies  kom  pik. 
Ek  het  gaan  staan.  Hy  het  nader  gewaggel  en  teen  my 
skoen  gepik-pik.  Hy  kon  dit  nie  eet  nie  en  het  verveeld 
weggestap.  Skielik  het  iets  hom  laat  opskrik  en  het  hy 
weggefladder.  Oor  die  grys  mure  en  in  die  rigting  van 
die  berge. 

Die  berge  en  die  duiwe  van  dio  Boland  sal  vanjaar  seker 
weer  op  hul  mooiste  wees.  Of  kan  hulle  nooit  mooier  wees 
as  daardie  naweek  op  Bosryk  nie? 

Ek  was  siek  toe  ek  op  Bosryk  aangekom  het.  Siek  na 

gees  en  liggaam.  Maar  die  rus  en  die  stilte  van  die  ou 
vakansieplaas  het  spoedig  op  my  begin  inwerk.  Diep  en 
genesend.  „As  ’n  mens  die  lug  van  die  Boland  in  botteltjies 
kon  vang  en  toekurk,  sou  jy  al  die  siekes  van  die  wêreld 
kon  genees,”  het  jou  vader  altyd  gesê.  Daar  steek  baie 
waarheid  in  sy  woorde.  Dit  het  daardie  lug  slegs  twee  weke 
geneem  om  my  te  genees.  Van  daardie  twee  weke  onthou 
ek  nie  veel  nie.  Die  troebel  waters  in  my  verstand  het 
opgestoot  en  skille  oor  my  oë  gevorm.  Maar  die  laaste 
naweek  — en  veral  die  Saterdagoggend  langs  die  stroom  — 
het  diep  hier  binne  vasgerank. 

Ons  het  stil  langs  mekaar  onder  die  bome  deur  geloop. 
Die  jaar  was  jonk  en  lente  was  in  die  lug  en  in  ons  bloed. 
Die  son  het  koesterend  en  milddadig  deur  die  takke  gegly 
en  ’n  lappieskombers  oor  die  aarde  oopgegooi.  Groen 
blaartjies  het  skugter  teen  die  bruin  takke  begin  uitkruip 
en  die  voëls  se  ewige  gebabbel  was  nie  meer  so  sinneloos 
soos  gewoonlik  nie. 

Ek  het  jou  toe  slegs  twee  weke  geken.  Tog  het  ons  dié 
dinge  verstaan  en  waardeer  — stilswyend.  Waar  het  die 
mooi  begrip  dan  uitgegroei?  Ek  was  besig  om  afskeid  te 
neem.  En  jy,  was  jy  bewus  daarvan  ? Eenmaal  het  ek  in  jou 
rigting  gekyk.  Die  blink  in  jou  oë  het  verraai  dat  jou 
gedagtes  besig  was  om  dié  dinge  fyn  te  maal  en  die  poeier 
van  herinnering  oor  jou  hart  te  strooi.  Toe  het  ’n  windjie 
skielik  uit  die  gras  en  blare  opgevlieg  en  speels  ’n  handvol 
sand  oor  ons  gegooi. 

,,Daar  is  iets  in  my  oog.  Kyk  of  jy  dit  kan  sien.”  Jou 
een  oog  was  toegeknyp  toe  jy  voor  my  kom  staan  het. 

Dit  was  moeilik  om  in  jou  oog  te  kyk.  Die  son  was  oor 
jou  gelaat  en  die  fris  geur  van  jou  hare  was  in  my  neus. 
Ek  het  gesluk. 

Skielik  het  ek  vergeet  van  jou  oog,  jou  mond  onthou. 
My  oë  het  gesak.  Jou  lippe  het  geblink.  Hulle  was  oop  — 
roerloos. 

Albei  jou  oë  was  skielik  oop  en  hulle  het  gebind  met 
myne.  Ek  het  jou  gesig  tussen  my  vingers  nader  getrek. 

„Moet  dit  nie  doen  nie.”  Jou  stemmetjie  het  gebewe. 
„Ek  sal  jou  klap!” 

Ek  het  dit  gedoen.  Jy  het  my  nie  geklap  nie. 

Toe  was  dit  stil.  Jy  het  stadig  van  my  weggedraai  en 
ingedagte  ’n  wilgertakkie  gepluk.  Die  blaartjies  het  jy 
een-een  tussen  duim  en  pinkie  losgebreek. 

Toe  ons  later  teruggestap  het,  was  die  stilte  nog  nie 
verbreek  nie. 

Lente.  Die  wêreld  was  ryp.  Songoud  was  oor  jou  uit- 
geplas.  Daar  was  grasie  in  jou  stap  en  ’n  glimlag  om 
jou  mond. 

„Jy  weet  natuurlik  dat  my  ouers  nog  baie  ouderwets  is. 
As  Pa  van  jou  . . . eiegeregtigheid  te  hore  kom,  gaan  jy 
braai.”  Tergend  en  met  vlammetjies  in  jou  oë.  „In  dié 
kontrei  beteken  ’n  soen  ’n  verlowing!” 

,,Wel,  ek  het  dit  immers  so  bedoel.  Dan  sal  ek  maar  my 
sonde  by  hom  moet  gaan  bieg.”  Waar  het  die  moed  vir 
daardie  woorde  skielik  uitgekruip? 

Eers  verbasing,  gemaakte  skok  in  jou  oë.  Toe  het  die 
son  oor  jou  gesig  oopgebars.  Hoe  het  ons  vingers  so  skielik 
verstrengel  geraak? 

Die  lente  om  ons  het  meteens  ’n  lied  begin  sing. 

23  MEI 

Dit  het  die  ganse  dag  gereën  — geruisloos.  Fyn  en 
ononderbroke,  treurig  en  troosteloos.  Die  laaste  reën  van 
die  jaar.  Winter  is  hier.  Hy  het  netnou  reeds  by  die 
venstertjie  ingekruip  en  sy  nat  asem  laat  my  bewe.  Hy  en 
ek  sal  mekaar  nie  vanjaar  goed  leer  ken  nie. 

Die  balju  was  vanoggend  hier.  Hy  het  ’n  groot  dokument 
oopgevou  en  gelees.  Lank  gelees.  Hoogdrawende  taal  en 
vreemde  regsterme.  Ek  het  darem  verstaan  wat  dit  alles 
beteken.  Die  klein  kamertjie  met  die  sewe  trappies.  Sewe 
trappies  en  twee  spoortjies.  En  my  voete  sal  pas.  Daar  is 
geen  pad  terug  nie.  Geen  pad  nie,  Dorothy. 

Ek  dink  vanaand  weer  aan  die  nag  toe  Vader  oorlede  is. 
Ons  het  almal  by  hom  gewaak  totdat  hy  stil  geword  het 
daar  in  die  klein  uurtjies  van  die  oggend.  Jy  was  gedaan 
en  ek  het  jou  kamer  toe  gestuur  om  te  gaan  slaap.  Ek  het 
nog  ’n  uur  daar  by  sy  bed  gesit  voordat  ek  ook  kamer 
toe  is. 

Ek  het  sommer  in  die  donker  ontklee,  ek  wou  jou  nie 
steur  nie.  Toe  ek  onder  die  wit  lakens  was,  het  my  hand 
onwillekeurig  gestrek  in  die  rigting  van  jou  bed.  En  in  die 
duisternis  tussen  ons  het  jou  hand  vir  myne  gewag,  dit 
vasgegryp  en  simpatiek  gedruk. 

,,Ek  het  gedink  jy  slaap.  Hoe  het  jy  geweet?” 

„Ek  het  sommer  geweet  dat  jy  my  nodig  sal  hê.  Ek  het 
vir  jou  gewag.” 

Ek  het  jou  weer  nodig  vanaand,  Dorothy.  Verskriklik 
nodig.  Maar  dit  is  nie  die  duisternis  tussen  twee  beddens 
wat  ons  skei  nie.  Dit  is  die  duisternis  van  twee  wêrelde. 

Jy  was  nog  nooit  so  ver  nie.  Ek  kan  byna  nie  eers  geestelik 
met  jou  in  verbinding  kom  nie.  Ek  is  bang. 

Waar  is  jy  vanaand,  Dorothy? 

Sal  jou  hand  weer  daar  wees  om  myne  vas  te  gr^rp  as 
die  groot  nag  toesak  ? 

24  MEI 

Ek  het  min  geslaap  verlede  nag.  Daar  is  ’n  lampie  wat 
bokant  my  bed  brand.  Dwarsdeur  die  nag.  Hulle  het  my  ’n 
:>akdoek  gegee  om  oor  my  oë  te  bind.  Dit  hou  die  lig 
darem  uit. 

Daar  is  ook  ’n  bewaarder  wat  die  hele  nag  by  my  waak. 
Bedags  is  daar  weer  ’n  ander  een.  Ek  word  nooit  alleen 
gelaat  nie.  „Dis  die  Wet,”  het  hulle  gesê. 

Wet. 

Kulle  het  my  klere  vanmiddag  weggeneem  en  my  ’n  grys 
broek  en  hemp  gegee.  Daar  is  geen  knope  aan  nie.  ,,Dis 
die  Wet,”  het  hulle  gesê.  Later  het  hulle  my  gemeet  en 
geweeg.  „Dis  die  Wet,”  het  hulle  gesê.  Netnou  was  ’n 
dokter  hier  by  my.  Hy  het  my  hart  ondersoek.  „Dis  die 
Wet,”  het  hy  gesê. 

„Die  Wet  verplig  my  om  die  maksimum  straf  vir  jou 
grywelike  misdaad  op  te  lê,”  het  die  regter  met  die  pienk 
gesig  twee  maande  gelede  aan  my  gesê. 

„Dis  ’n  wet  van  die  na.tuur,”  het  jou  vader  gesê  toe  hy 
aan  ons  verduidelik  het  waarom  amandelbome  slegs  in 
pare  kon  groei.  „Oubaas  en  Ounooi  hier  voor  die  deur  kan 
nie  sonder  rnekaar  lewe  nie.  As  die  een  sterf,  sal  die  ander 
een  ook  sterf.” 

Neem  jy  my  kwalik  dat  ek  geswyg  het  toe  ek  myself 
moes  verweer  het  teen  die  wrede  aanklag,  teen  die 
verdoemende  getuienis  wat  die  mense  teen  my  opgestapel 
het?  Was  dit  nie  ook  ’n  wet  wat  dié  dinge  beheer  het  nie? 
Misdaad  en  straf.  Straf.  Straf  of  sosiale  wraak.  Is  dit  nie 
ook  ’n  wet  nie? 

,,’n  Oog  om  ’n  oog  en  ’n  tand  om  ’n  tand.”  Só  sê  die  Wet 
van  die  Grootboek.  Dominee  Smit  het  dit  gister  vir  my 
kom  verduidelik. 

„En  wie  is  dan  gestraf  toe  Hoender  uit  Ounooi  geval 
het?”  wou  ek  weet. 

„Hoender?  Ounooi?”  Hy  het  gefrons. 

„Hoender  was  my  seuntjie  en  Ounooi  is  die  een  amandel- 
boom  op  die  werf  van  Bosryk,”  het  ek  ongeduldig 
verduidelik. 

„Ou  seun,  dink  jy  nie  dat  dit  beter  sal  wees  om  nou  maar 

te  bieg  nie?”  Hy  het  my  bejammerend  aangekyk.  „Dit  sal 
die  beste  wees.” 

Ek  het  hom  gevra  om  te  loop  en  om  asseblief  nie  weer 
te  kom  nie. 

Daar  is  Wet  in  die  natuur  en  in  die  mens,  maar  daar  is  so 
weinig  begrip.  Ounooi  en  Oubaas  was  twee  reuse.  Ounooi 
se  wortels  het  die  huis  se  mure  laat  bars.  Ek  wou  hom 
uitkap.  Jy  wou  dit  nie  toelaat  nie.  Jy  kon  nie  verstaan 
nie,  nie  tóé  nie.  Eers  later  het  jy.  Ounooi  was  Hoender  se 
geliefde  speelplek.  Maar  jy  kon  nie  begryp  dat  die  boom 
gevaarlik  kon  wees  nie.  Die  boom  was  besig  om  ons  vas 
te  rank,  magtelops  te  maak.  „Jy  kan  nie  die  natuur  se 
wette  verbreek  nie,”  het  jy  gesê.  „Die  natuur  sal  ons  straf.” 

Jou  vader  was  ook  vanmiddag  hier.  Hy  sê  dat  hulle 
Ounooi  laat  uitkap  het  ná  al  die  verskriklike  gebeure.  Hy 
het  gewag  om  te  sien  of  Oubaas  vanjaar  dalk  sou  bot. 
Maar  hy  gaan  nie.  Jou  vader  sê  Oubaas  is  besig  om  te  sterf. 

Jy  was  reg,  Dorothy.  Die  natuur  het  gestraf.  Ons  mag 
nie  haar  wette  verbreek  nie.  Ons  mag  niks  breek  nie.  Ons 
sal  tot  ’n  val  kom. 

Ou  Hoender  het  uit  Ounooi  geval.  Hy  het  aaklig  stil  gelê. 

Sy  nekkie  was  gebreek. 

25  MEI 

Daar  is  so  veel  wat  ek  nog  wil  vertel,  maar  ek  kry  net 
geen  houvas  op  my  gedagtes  nie.  Brokkies  daarvan  glip 
gedurig  uit  en  dwaal  in  die  niet  rond.  En  dit  is  tog  so  vol 
hier  binne.  Ek  grou  diep,  maar  my  hande  bly  leeg.  Eenmaal 
het  jy  jou  hand  in  die  stroompie  daar  by  Hutjie-teen-die- 
Heuwel  gesteek.  ,,Kyk,  droog,”  het  jy  gesê  toe  jy  hom 
uitgetrek  het.  Miskien  het  my  gedagtes  ook  soos  daardie 
bergwater  geword.  Helder  maar  onbekombaar. 

Jou  vader  was  weer  vanmiddag  hier.  My  laaste  besoeker. 
Ons  het  maar  weinig  gepraat.  „Waarom  het  jy  nie  maar 
opgestaan  en  gepraat  nie?”  wou  hy  later  weet.  ,,Beteken  dit 
dan  vir  jou  niks  as  die  mense  jou  verag  en  veroordeel  nie?” 

„Daar  breek  ’n  tyd  aan  wanneer  ’n  mens  leer  om  na 
binne  te  leef.  As  dinge  wat  vir  jou  dierbaarder  is  as  jou 
eie  lewe  van  jou  weggeneem  word,  dan  raak  die  lewe  jou 
nie  meer  van  buite  af  aan  nie.”  Ek  het  gelag  — sinies? 
,.Miskien  is  dit  ook  ’n  Wet  van  die  Lewe!” 

Hy  het  sy  arms  om  my  skouers  geslaan  toe  hy  moes 
gaan.  Daar  was  trane  op  sy  wange. 

„My  seun!”  het  hy  my  genoem. 

Miskien  moes  ons  jou  vader  gevra  het  om  by  ons  te  kom 

bly  ná  jou  moeder  se  dood.  As  ons  by  Hutjie-teen-die- 
Heuwel  gebly  het,  sou  al  hierdie  dinge  nooit  gebeur  het  nie. 
By  Hutjie-teen-die-Heuwel  was  daar  geen  Oubaas  en  Ounooi 
nie.  Daar  was  dit  net  ons  drie.  Jy  en  ek  en  Hoender. 

Jy  was  dikwels  ontevrede  omdat  ek  ons  seun  Hoender 
genoem  het.  Maar  hy  was  ons  seun,  joune  en  myne.  Ons 
twee  kon  hom  mos  maar  só  genoem  het.  Die  mense  het  hom 
Dirk  en  Dirkman  genoem.  Hy  het  nie  daarvan  gehou  nie. 
Maar  hy  was  trots  daarop  as  ek  hom  Hoender  noem.  Dit 
was  ’n  geheim  tussen  ons  twee.  Die  wêreld  het  dit  nie 
gedeel  nie.  Dit  was  ’n  geheim  tussen  vader  en  seun. 

Jy  het  ook  nie  daarvan  gehou  dat  ek  jou  Doortjie  noem 
nie.  Jy  was  die  wêreld  se  Dorothy,  maar  jy  was  my  eie 
Doortjie. 

Kan  jy  ooit  al  die  dinge  wat  so  wild  deur  my  gedagtes 
begin  tuimel,  verstaan?  Kan  jy  begryp  dat  Oubaas  besig 
is  om  te  sterf  ? Dit  is  tienuur.  Dit  is  Sondagaand.  Hoeveel 
kan  ’n  mens  nog  lewe  in  twaalf  uur?  Of  hoeveel  keer  kan 
’n  mens  sterf  in  twaalf  uur? 

Oubaas  sterf.  Jou  stem  sal  nie  weer  die  ou  versie  fluister 
nie.  „Amandelboom,  o Lentebruid  . . .” 

Lentebruid. 

Lentebruid  en  Winterlyk. 

Hulle  het  my  ’n  inspuiting  gegee.  Dit  sal  nou  nie  meer 
lank  wees  nie.  Die  bewaarder  weier  om  my  te  sê  hoe  laat 
dit  is.  Ek  sal  maar  wag  vir  voetstappe. 

Ek  het  gisteraand  ’h  bietjie  geslaap.  En  gedroom. 
Verwarde  drome.  Toe  ek  wakker  word,  was  die  verlede 
weer  hier  by  my.  Sterk  en  helder.  Dit  was  weer  ons  drie  en 
al  die  blink  dinge  van  gister. 

Kan  jy  dan  nie  begryp  nie,  Dorothy,  ek  moes  Ounooi 
vernietig,  ek  móés!  Sý  het  Hoender  vernietig.  ’n  Oog  om 
’n  oog.  Vergelding.  Wraak.  ’n  Wet.  Maak  dit  verskil  aan 
wie  die  wraak  toekom? 

Waar  het  ek  die  byl  so  gou  gevind?  Ek  weet  nie.  Maar 
ek  onthou  dat  ek  Ounooi  moes  uitkap.  Dit  was  nag.  Jy  het 
eenmaal  probeer  om  my  arms  vas  te  gryp  in  die  donker. 
Het  jy  seergekry  toe  ek  jou  weggestamp  het?  Jy  het  aan 
my  hemp  vasgegryp  toe  ek  die  eerste  hou  wou  kap.  Jy  het 
gepleit,  geskree  en  gesnik.  Ek  was  blind.  Blind  en  doof 
en  stom. 

God,  daar  is  voetstappe  in  die  gang ! Hulle  kom  my  haal ! 
Ek  sal  moet  eindig. 

Waarom  antwoord  jy  my  nie,  Dorothy?  Waarom?  Het  jy 
my  nie  vergewe  nie?  Kon  jy  dan  nooit  die  groot  liefde  in 
my  begryp  nie?  Waarom? 

Waarom  moes  jy  so  onverwags  voor  my  ingespring  het 
toe  ek  die  byl  neergebring  het?  Waarom?  Jou  nek  was  dan 
so  sag?  Het  jy  pyn  gehad?  Slegs  vir  ’n  oomblik?  Jou  bloed 
het  geblink  in  die  maanlig.  Ek  kon  dit  nie  keer  met  my 
lomp  hande  nie. 

Oubaas  moet  sterf.  Waar  is  jy,  Dorothy?  Ek  kan  nie 
opstaan  nie.  Daar  is  rook  in  my  keel.  Ek  stik.  lemand  het 
sand  in  my  oë  gegooi. 

Dis  nag  om  my.  „Amandelboom,  o Lentebruid!”  Ek 
struikel.  Ek  gaan  val! 

Strek  uit  jou  hand  deur  die  donker.  Sy  nekkie  was 
gebreek.  Ek  kon  die  bloed  nie  keer  nie. 

Amandelboom. 

O,  Dorothy,  waar  is  jy?  Ek  kan  jou  hand  nie  kry  nie! 
O,  Dorothy,  ek  val! 

Jou  hand  . . . 


ENGELSE  SIEKTE 

In  Den  Haag  is  een  troep  padvinders  ,,De  Verkenners  van  de  Duln- 
oordgroep,”  die  huis  aan  huis  oude  kranten  en  tijdschriften  ophaalt  ten 
behoeve  van  de  padvinderij.  Tevoren  is  de  burgerij  gewaarschuwd  door 
een  papiertje  in  de  bus,  waarop  de  inzameling  wordt  aangekondigd.  Die 
aankondiging  heeft  iets  onoprechts,  want  er  staat  in,  dat  net  eerste  doel 
van  de  inzameling  is:  ,,WiJ  helpen  U van  Uw  oude  kranten  en  tijd- 
schriften  af.”  Onoprecht,  want  ledereen  kan  ze  aan  de  deur  verkopen, 
of  een  handelaar  in  oud  papier  opbellen,  die  er  geld  voor  geeft. 

Maar  wat  niet  minder  vreemd  is,  op  de  achterkant  van  de  kennis- 
geving  staat  dezelfde  mededeling  . . . in  het  Engels ! De  padvinders 
houden  blijkbaar  Den  Haag  voor  een  tweetalige  stad,  waar  men  met 
Nederlands  alleen  niet  terecht  kan.  — J.S. 

,,Neerlandia,”  Sept./Okt.  1958,  bl.  66. 

A.  J.  J.  VISSER: 


Gebed  van  ’n  Vuurtoring-opsigter 

Die  bot  van  slruike  en  mos  in  skadu-grotte 
is  nog  tekens  van  genade. 

Maak  my  ook  vlam.  Waarom  smeul 

ek  in  dié  nis  van  klip  en  water  sonder  dade? 

Ek  gryp  U aan  U woord:  „gaan  heen,  verkondig,  ” 

en  laat  nie  los  voor  die  grense 

van  tyd  en  plek  nie  opgeskeur  word  nie, 

want  lig  trek  net  soveel  myle  per  sekonde 

en  aan  die  eindes  van  ons  planeet  stuur  mense 

af  op  ’n  rots  wat  heimlik  lag. 

Verbreek  en  strooi  my,  Heer, 
in  hierdie  tyd  se  nag 
dat  ek  oral 

op  die  doodskus  van  die  gees 
uitspoel  en  woordeloos 
U laatste  woord  kan  wees. 


Straatdienste 

Elkeen  trek  sy  sinkdeur  toe  en  steur 
nie  aan  sy  hond  se  honger  blaf. 

Uit  aglerstrate  haas  hul  langs 
die  drade  van  ’n  spinnerak  af. 

Niemand  weet  waarheen  die  tou 
van  skynbaar  onverskilliges  gaan. 

Hul  gesigte  is  verdwaas,  maar  een 
het  die  drag  van  ’n  bekende  sekte  aan. 

Dan  (Irom  fiul  soos  moíle 
om  (lie  Íx'paa/Je  straatlamp  saam 
eri  sing,  lees  en  hid  en  preek 
tot  lof  van  God  se  fieilifje  Naam. 

So  plons  ’n  klippie  in  (fie  lifjkolk 

een  keer  elkc  week 

die  sirkefs  waaier  oop  tot  fiul 

teen  (íie  oewers  van  die  verste  agterstrate  hreek 


Aardbewing 

Ruk  dio  aarde  uit  sy  hepaalde  hane  los? 

Dic  wesens  wat  fiy  soos  korrels  uit  ’n  tros 

pluk  en  pars  tot  ’n  gemors  in  elke  skede 
hyg:  genarfe,  harmfiartigíieid  eri  vrerío. 

Soos  (feur  ’n  skulp  se  suising  fieen 

fioor  God  fieel  c/ie  skepping  smeek  en  wcen: 

„As  een  lid  ly,  ly  al  c/ie  lede, 
genade,  harmfiartigheid  en  vreríe.  ” 

Toe  Sy  oog  se  teleskoop  in  fokus  draai 
cn  sien  die  aardo,  soos  ’n  stout  seun,  ry  skoppelmaai 
aan  flenters  tou  wat  flap  uit  clke  ster  en  ag  pfanete 
dreun  Sy  genade  harrnfiartigfieid  en  vrede 

tot  die  wilde  skommel.  gis  en  pyn 
van  c/ie  dopruïnes  afgestook  is  tot  ’n  sterker  wyn 
wat  weer  soos  hoop  sal  vonkel  as  fierhoude  stede 
kelkies  klink  op  Sy  geriac/c.  harmfiartigfieid  en  vrede. 

RAYMOND  BRULEZ: 

De  Meestermetser 

Een  Koning  belust  op  eenzaamheid  liet  zich  te  midden  van 
een  onmetelijke  vlakte,  waar  alleen  de  roep  van  waterwild 
en  het  geritsel  van  riet  de  stilte  kwamen  verstoren,  een 
paleis  bouwen.  De  hoofdmuur  stortte  echter  herhaaldelijk  in. 
Vooreerst  weet  men  dit  ongeval  aan  de  moerassige  bodem; 
maar  ook  wanneer  palen  van  stevig  Transylvanisch  eiken- 
hout  betrouwbare  funderingen  hadden  geheid,  brokkelden 
over  nacht  met  donderend  gedruis  de  pas  gemetselde  stenen 
ten  gronde.  Bouwmeester  en  aannemer  schudden  machte- 
loos  het  hoofd:  zo  iets  had  hun  jarenlange  vakkunde  en 
praktijk  nog  nooit  ondervonden.  De  Koning  liet  zijn  privé- 
tovenaar  ontbieden,  die  hem  vaak  goede  raad  had  verstrekt 
telkens  wanneer  het  gold  een  oorlog  in  te  zetten  of  vrede 
te  sluiten.  De  grijsaard  slofte  in  zijn  getaande  tabbaard 
rond  op  de  bouwplaats,  besnuffelde  stenen  en  mortel,  trok 
zich  dan  urenlang  terug  in  zijn  tent.  Eenieder  hield  zich 
op  betamelijke  afstand.  Wie  zeer  lijze-van-oor  was,  vernam 
echter  het  rammelen  van  gouden  pannekens  en  het  klokken 
van  vochten  uit  bizare  fiolen  alsook  de  incantatie  van  de 
tovenaar  in  bewoordingen  die  niemand  kon  verstaan.  Een 
scherpziende  beweerde  een  wazige  gedaante  te  bespeuren 
welke  door  de  vrije  spie  der  toegeschoven  zijden  gordijnen 
ontsnapte,  en  een  fijnneus  snoof  de  geuren  van  solfer  en 
amber ... 

Eindelijk  kwam  de  tovenaar  uit  zijn  tent,  krabbend  in 
zijn  vieze,  rosse  baard,  ogenschijnlijk  niet  bijster  op  zijn 
gemak. 

— „Zeg  mij!  Heeft  het  Orakel  gesproken?” 

— ,,Zeker,  o heer!  Maar  helaas,  ik  breng  U droevige 
mare.  De  onaardse  geesten  welke  heersen  over  deze  desolate 
contreie  zullen  de  bouw  van  uw  paleis  eerst  dan  toelaten 
wanneer  gij  hen  een  offer  brengt . . .” 

— „Wát  verlangen  zij  ?” 

— „Een  mensenoffer,  de  eerste  vrouw  die  op  de  bouwr 
plaats  komt,  moet  in  de  hoofdmuur  ingemetseld  worden  ...” 

— „Welaan,  dit  geschiedde.” 

De  Koning  hield  niet  van  vrouwen,  hij  beminde  alleen  de 
eenzaamheid . . . Met  afgrijzen  had  het  werkvolk  toe- 
geluisterd.  Zwaar  woog  het  truweel  in  de  hand  van  de 
metser,  de  schaaf  in  dié  van  de  timmerman,  de  spade  op 
de  schouder  van  de  gronddelver.  Tenslotte  ging  elkeen 
bedrukt  weer  aan  zijn  taak,  want  Konings  wil  is  wet  en 

zonder  werken  kan  de  ambachtsman  zijn  nooddruft  niet 
stillen. 

Op  de  hoogste  steiger  stond  de  meestermetser  Nikolaas. 
Met  de  blik  volgde  hij  de  tovenaar  die  schuddebollend  op 
zijn  schurftig  ezelken  gezeten,  terugreed  naar  de  vermale- 
dijde  streek  van  waar  hij  was  gekomen. 

Maar  zie!  Groette  hij  daar  niet  iemand,  wiens  pad  het 
zijne  kruiste?  ,,0  God,  dit  is  mijn  vrouw,  mijn  lieve 
Bidirlitza  die,  als  naar  gewoonte,  mijn  brood  en  mijn  kruik 
karnemelk  brengt!  Heer,  sta  niet  toe  dat  zij  tot  hier 
gerake!  Laat  een  bergketen  en  een  stroom  haar  scheiden 
van  deze  onzalige  bouwplaats!” 

Zijn  smeking  werd  verhoord. 

Nikolaas  zag  hoe  uit  de  mist,  die  boven  de  moerassen 
dreef,  een  grauwe  massa  zich  als  een  zeegolf  verhief,  steeds 
hoger  en  hoger  steeg,  en,  zoals  een  golf  een  witte  schuim- 
kam  draagt,  zich  kroonde  met  sneeuwtoppen.  Was  dit  een 
zinsbegoocheling?  Neen.  De  bergketen  bleef  de  horizont 
met  zijn  massa  afsluiten;  halverwege  zijn  helling  botsten 
rokende  wolken  tegen  zijn  flank  aan  en  aan  zijn  voet 
spoedde  een  brede  stroom  onstuimig  voort.  Verjaagd  uit 
hun  rustige  broeinesten  vlogen  reigers  en  ander  waterwild 
met  toornig  misbaar  over  het  hoofd  van  Nikolaas. 

De  meestermetser  dankte  God.  Zijn  vrouw  was  gered. 
Met  bedaard  gemoed  maar  hongerige  maag  begaf  hij  zich 
te  ruste. 

Doch  de  liefhebbende  vrouw  folterde  zich  met  de  over- 
weging:  ,,Ik  moet  mijn  man  zijn  maal  bezorgen  . . .”  Trouwe 
liefde  overwint  alle  hinderpalen  . . . De  hele  dag  klom 
Bidirlitza  van  rots  tot  rots  tot  zij,  tussen  twee  ijsvelden 
in,  een  bergpas  ontdekte.  Te  middernacht  kon  ze  de  wacht- 
vuren  rond  de  bouwplaats  zien  vlammen.  Zij  daalde  de 
helling  af,  doorwaadde  de  wilde  stroom.  Bij  het  ochtend- 
krieken  zagen  de  wachters  een  verkleumde,  uitgeputte 
vrouw  naderen.  Zij  sloegen  haar  in  de  boeien  en  voerden 
haastiglijk  en  beschaamd  het  nodig  en  noodlottig  bevel  uit. 

Hoe  wondersnel  vorderde  nu  de  bouw!  De  werklieden 
labeurden  als  behekst,  maar  men  hoorde  noch  kwinkslag 
meer  noch  gefluit  of  gezang  op  de  steigers.  Tallenkante 
rezen  de  barre  muren.  Om  hun  stevigheid  op  de  proef  te 
stellen  liet  de  Koning  een  stormram  tegen  de  wanden 
beuken.  Geen  steenscherf  splinterde  af,  geen  mortelvoege 
gaapte ! Het  leek  een  paleis  gegoten  uit  brons . . . 

Zij  die  wisten  verzwegen  Nikolaas  hun  vreselijk  geheim. 
Een  goede  kameraad  loog  uit  compassie:  „Niet  een  vrouw, 

maar  een  hinde  liet  de  Koning  in  de  muur  metselen  . . .” 

Het  grootse  werk  naderde  zijn  voltooiing.  Daar  in  den 
hoge  pasten  de  meestermetser  met  zijn  werkgezellen  de 
sluitsteen  in  het  gewelf.  Deze  zou  met  dunne  zilveren  platen 
belegd  worden.  De  koepel  moest  fonkelen  onder  de  zuiderse 
zon.  Maar,  terwijl  zij  hiermee  bezig  waren,  hoorden  de 
werklieden  plots  gekraak  van  hout.  Zij  bogen  zich  over  de 
torentrans  en  zagen  ontzet  hoe  een  vierspan  het  hele 
steigerwerk  wegrukte;  de  tovenaar  met  de  spitse  zwarte 
hoed  bezaaid  met  maansikkels  en  zonneasters  gaf  zelf  al 
grinnikend  de  labeurpaarden  de  zweep!  De  ambachtslieden 
begrepen  dat  ook  zij  als  offers  waren  gekozen  voor  de 
onaardse,  boze  machten  bij  wie  de  Koning  in  het  gevlei 
wilde  komen.  Zij  waren  veroordeeld  om  hier  van  honger 
te  vergaan  alá  krenkelingen  op  een  verloren  vlot. 

Wellicht  zou  wanhoop  hun  einde  verhaast  hebben  hadde 
de  vernuftige  meesterknecht  niet  een  reddingsplan  bedacht. 
Zij  beschikten  over  hout  en  nagels,  touwen  en  zilveren 
platen.  Hiermede  vervaardigden  deze  vernuftige  lieden 
voor  elk  van  hen  een  paar  ruime  vleugels,  snoerden  die 
vast  aan  schouders  en  heup.  Zoals  zij  daar  op  de  torentrans 
klapwiekten  vooraleer  de  bevrijdende  sprong  te  wagen, 
leken  zij  wel  zilveren  engelen.  Dan  ontsnapten  de  gevan- 
genen,  een  na  een  roeiend  met  forsigen  wiekslag  naar  de 
kim  achter  dewelke  genadiger  oorden  moesten  liggen.  Zoals 
een  zeekapitein  slechts,  als  laatste,  het  zinkend  schip  verlaat 
zo  was  de  meesterknecht  alleen  overgebleven.  Eindelijk  deed 
ook  hij  de  bevrijdende  sprong . . . cirkelde  tartend  boven  de 
hoofden  van  de  razende  Koning  en  zijn  tovenaar.  Maar 
toen  hij  meende  zich  te  richten  naar  de  besneeuwde  berg- 
toppen  achter  dewelke  de  geliefde  vrouw  zeker  op  hem 
wachtte,  vernam  hij,  gesmoord  maar  toch  herkenbaar  uit 
de  diepte  der  muren,  een  stem  klagend:  „Nikolaas, 
Nikolaas,  Nikolaas!  . . .” 

Zijn  hart  begaf,  zijn  armen  staakten  hun  machtig  roeien 
en  in  een  schitterende  dwarreling  van  verlamde  vleugels 
stortte  de  meestermetser  te  pletter  aan  de  voet  van  de 
vestingstoren. 

NASIONALE  PERSOONLIKHEID 

Een  federaal  Europa  zal  dan  ook  niets  te  maken  hebben  met  een 
superstaat  of  een  wereldstaat.  Het  zal  een  samenstel  zijn  van  rechts- 
gelijke  delen,  sterker  naarmate  deze  delen  uit  eigen  kracht  tot  groter 
bloei  geraken.  Een  Nederlander  zal  een  Nederlander  blijven.  Bevredigt 
hem  dat  niet,  dan  kan  hij  beter  emigreren  naar  een  ver  land,  want  hem 
ontbreekt  ook  de  aanleg  tot  Europeaan.  — J.S. 

,,Neerlandia,”  Sept./Okt.  1958,  bl.  61. 

R.  A.  COETZEE: 


Herinnering 

Kom,  in  clie  slilte  van  clie  nay, 

O,  weerklank  van  vergancje  tyd 
se  liefliklieid; 

kom  met  jou  melodie,  so  sag  <— 
jou  kinderlag! 

Kom,  as  die  wintermaanlig  skyn, 
met  lenteliefde,  kort  van  duur 
en  laat  jou  vuur 

gloei,  in  'n  liart  wat  koud  moet  kwyn, 
alleen  in  pynJ 

Kom,  as  clie  nagwind  klaend  sing, 
met  geuriglieid  en  goue  gloed; 

O,  kom  versoet 

al  wat  die  jare  ons  ook  hring  — 
herinnering! 

Terugblik 

Hoe  lieflik  was  dit  om  oor  vlaktes  heen 
in  weidse  rustigheid,  daar  ver,  alleen 
te  dwaal  en  mymer  in  die  mórestond; 
en  O,  om  saam,  soos  lank  gelede,  berg 
te  klim;  te  klouter  waar  die  kranse  terg, 
tot  ons,  ten  laaste,  triomferend  staanl 

Hoe  anders  word  my  paadjie  dan,  terwyl 
ek  in  die  stof  van  strate  werk  toe  yl, 
waar  menigtes,  soos  miere  rondkrioel; 
en  tog,  selfs  hier  ook  het  die  swawels  soms 
gesing  en  lentelieflikheid  se  koms 
het  telkens  weer,  opnuut,  my  hart  laat  juigJ 

Nou  is  dit  skemeraand  en  rustig  kom 
en  gaan  ek,  langs  my  tuin  se  muur.  Yerstom 
jou  nie;  ek  wandel  in  die  koelheid  voor 
ek  huis  toe  gaan;  hier  waar  die  wondergeur 
van  baie  blomme  sweef  . . . Hoe  sou  ek  treurl 
Ek  sing  my  loflied,  wyl  die  aandsler  skynl 

S.  BURGER: 


Maria  se  Verjaardag 

Êrens  in  die  Karoo,  in  ’n  klein  dorpie,  is  daar  ’n  eenvoudige 
huisie  in  ’n  agterstraat.  Daarin  woon  Maria. 

Vroeër  was  sy  vol  drif  en  drang,  vol  vuur  en  lus.  Nou  nie 
meer  nie.  Wat  deur  die  loop  van  jare  nie  gedemp  is  nie,  is 
deur  die  rumatiek  ingehaal  en  verwoes.  A1  is  die  dae  hoe 
mooi,  moet  sy  in  die  bed  in  die  sonkamertjie  bly,  net  af  en 
toe  kan  sy  opsukkel  om  ’n  ietsie  gedaan  te  kry. 

Maria  is  ’n  eensame  vrou. 

Daar  is  ’n  ou  bediende  wat  eenmaal  per  week  in  die  huis 
kom  help.  Daar  is  die  dominee  wat  eenmaal  per  maand  ’n 
gebed  kom  doen.  Daar  is  Bet  Wagenaar  wat  soms  ’n 
skinderstorietjie  indra  en  terloops  vra  hoe  dit  gaan;  of  die 
dominee  sy  besoeke  gereeld  aflê  en  of  die  domineesvrou 
haar  al  verwerdig  het  om  te  kom  kuier. 

Verder  is  daar  die  horlosie  se  tik,  die  geluide  van  die 
hoenders  daar  buite,  die  paar  plantjies  in  die  vensterbank 
en  dan  die  liewe,  liewe  radio.  Dit  het  haar  lank  geneem  om 
die  geld  vir  daardie  radio  in  te  samel.  Maar  dit  was  die 
moeite  werd.  Dink  net  aan  die  lekker  boeremusiek  wat 
haar  terugdra  jongjare  toe.  Daar  is  die  gesange  en  psalms 
Sondae,  en  die  ernstige  preke,  wat  sy  met  gevoude  hande 
en  toe  oë  aanluister,  en  wat  haar  altyd  tot  trane  beweeg. 

Maar  veral  is  daar  die  innige  stem  van  die  jong  juffrou- 
tjies  wat  elke  agtermiddag  plate  draai  vir  die  siekes  in 
hospitale  en  elders.  Veral  daardie  enetjie  — jy  kan  voel 
dat  sy  regtig  medelye  het;  dit  is  kompleet  asof  sy  hier  by 
jou  in  die  kamertjie  is ; asof  sy  die  plantjies  natgooi  terwyl 
sy  gesels;  asof  sy  op  die  bed  kom  sit,  jou  hande  neem  en 
in  jou  oë  kyk. 

'Toe  het  sy  begin  wonder  of  dié  liewe  juffroutjie  dan  nie 
ook  eendag  vir  háár  ’n  plaat  wil  draai  nie.  Sy  het  gedink 
totdat  ’n  goeie  plan  haar  bygeval  het.  Sy  sou  aan  haar 
jonger  suster,  ’n  huisvroutjie  met  vyf  gesonde  kinders, 
skrywe,  en  vir  haar  vra  om  ’n  plaat  te  versoek  by  daardie 
juffroutjie.  Dit  moet  ’n  stemmige  plaat  wees  en  dit  moet 
op  haar  verjaardag  gedraai  word,  aankomende  maand, 
die  sesde. 

So  gedink,  so  gedaan.  Na  twee  weke  was  Hermientjie 
se  antwoord  daar,  so  vol  geselsies  en  vrolike  kinkeltjies 
soos  altyd,  so  sonnig  soos  Hermientjie  self  is  en  so  bont 
en  deurmekaar  soos  haar  woeilige  kindertjies.  Dit  was  alles 

33 


in  die  haak  van  die  plaat.  Aan  die  end  van  die  brief  het 
Maria  skoon  weemoedig  geword  toe  Hermientjie  sê  sy  dink 
baie  aan  haar,  en  bid  vir  haar;  dit  spyt  haar  dat  hulle  nie 
kan  kom  kuier  nie,  weens  die  skraps  geldjies,  veral  omdat 
hulle  weet  dat  sy  sieklik  is  en  baie  alleen. 

Eindelik  het  die  sesde  aangebreek : ’n  lieflike  sonnige  dag 
soos  al  die  vorige  dae  van  die  maand. 

In  die  more  vroeg,  met  dagskemer,  het  sy  op  haar  knieë 
voor  die  bed  afgegly.  Dit  was  vir  haar  altyd  die  blymoedig- 
ste  um-  van  die  dag.  So  vars  en  belowend.  So  nes  ’n  mooi 
voorneme,  of  ’n  nuwe  begin.  Dan  het  sy  die  gladste  en 
innigste  kon  bid,  want,  na  ’n  paar  uur  se  rus  en  met  die 
pyne  effens  bedaar,  was  daar  in  die  liggaam  weer  vonkies 
van  vroeër. 

Vanmóre  bid  sy  ekstra  lank  en  innig.  Dis  haar  verjaar- 
dag.  Sy  ag  haarself  so  ’n  bietjie  belangriker  voor  God;  asof 
sy  vir  vandag  ’n  bietjie  meer  aandag  as  gewoonlik  verdien. 

Maar  oudergewoonte  verneder  sy  haar  voor  God  en  laat 
Hom  duidelik  verstaan  hoe  onverdienstelik  sy  is,  hoe 
sondig.  Met  opregte  dankbaarheid  begin  sy  haar  voorregte 
uitlê:  hoeveel  jare  God  vir  haar  gesorg  het,  haar  gespaar 
het,  gevoed  het ; sy  kan  sien  en  hoor,  as  sy  by  haar  venster- 
tjie  uitkyk  is  die  skepping  daar,  die  wonderlike  skepping;  sy 
het  haar  huisie,  die  hoenders,  die  plantjies  en  die  radio  . . . 
dan  dwaal  haar  gedagtes  skielik  af  na  die  groot  gebeurtenis 
later  in  die  dag  as  daar  vir  háár  ’n  plaat  gedraai  sal  word; 
as  die  hele  land,  die  hele  dorpie  sal  weet:  vir  Maria  word  ’n 
plaat  gedraai . . , met  ’n  skok  gewaar  sy  dat  sy  ophou  bid 
het;  ryg  dan  haar  gedagtes  skaam-skaam  in  die  voortset- 
ting  vas  met  die  verskonende  dankbaarheid  oor  die  feit  dat 
Hermientjie  nog  so  lief  vir  haar  is  dat  sy  selfs  ’n  plaat  vir 
haar  laat  draai,  en  die  Here  moet  tog  sorg  dat  dit  ’n 
stemmige  plaat  sal  wees  wat  sal  pas  by  haar  ouderdom  en 
toestand.  En  soos  ’n  naskriffie  voeg  sy  by  — nie  om  te  kla 
nie,  want  dit  mag  sy  nie  — dat  die  jigpyne  so  lastig  is,  die 
ou  vingers  so  krom  getrek  en  onwillig;  die  Here  weet  die 
beste  raad  en  die  beste  tyd.  Amen. 

Nou  strompel  sy  in  die  huis  rond  om  ’n  drinkgoedjie  en 
’n  stukkie  ete  saam  te  skraap.  Die  hoenders  moet  kos  kry. 
Aan  die  heining  sal  seker  ’n  rankrosie  vir  die  blompot 
wees.  Dis  mos  lente.  En  as  sy  weer  gaan  lê,  moet  die  voor- 
huis  en  die  gang  gevee  wees.  Wie  weet  of  dominee  nie 
vandag  kom  nie.  Maar  hoe  sou  hy  ook  weet.  Miskien  hoor 
hy  middag  die  plaat  en  dan  kom  hy  in  die  aand.  Sy  moet 

’n  nuwe  kers  uithaal,  en  die  rankrosies  moet  voor  haar 
bed  op  die  tafeltjie  langs  die  Bybel  staan. 

Teen  tienuur  is  sy  regtig  te  moeg  om  voort  te  gaan.  Nou 
trek  sy  haar  bed  netjies  reg,  sukkel  met  moeite  in  die 
slaapklere  in  en  gaan  lê.  Dan  lees  sy  maar  in  die  Bybel  tot 
tyd  en  wyl  die  son  so  gedraai  het  dat  hy  haar  bed  bcgin 
vang.  Daarna  word  dit  lui-lomerig  in  die  kamer,  stilwarm, 
en  so  doesel  sy  soetjies  weg,  al  dobberende  tussen  waak 
en  sluimer,  totdat  ’n  sagglyende  bootjie  haar  roei  na  die 
ou  land  waar  daar  verligting  is  van  pyn. 

Met  ’n  ruk  skrik  sy  wakker  en  dit  val  haar  by  dat  sy 
dalk  die  versoekprogram  verslaap  het.  Gelukkig  nie.  Die 
radio  is  aangeskakel,  hy’t  strdig  warm  geword  en  die  stem 
wat  nou  daar  praat  is  nog  nie  die  juffroutjie  s’n  nie. 

Nou  stel  sy  die  radio  net  mooi  hard  genoeg,  sy  rangskik 
die  kussings  sodat  sy  half  regop  kan  sit,  sy  vou  haar  hande, 
sy  rig  haarself  in  om  goed  te  kan  luister,  en  dan  voel  die 
oomblik  vir  haar  skielik  so  plegtig  dat  sy  voel  sy  moet  bid. 
Dankie  dat  die  pyne  stiller  is,  sê  sy.  Sy  is  onwaardig. 
Mag  die  Here  Hermientjie  seën  wat  vir  haar  hierdie  verras- 
sing  voorberei  het.  Seën  ook  haar  man  en  haar  kindertjies. 
Lieflike  woelwatertjies.  Hou  hulle  gesond.  Bewaar  hulle 
van  die  kwaad. 

Nou  voel  sy  beter.  Na  ’n  gebed  voel  sy  altyd  of  God  Sy 
hand  op  haar  gelê  het;  of  soos  wanneer  sy  siek  is  en 
iemand  het  haar  met  lou  water  afgespons;  of  soos  wanneer 
’n  ou  kleurling  behoeftig  is  en  sy  het  iets  gehad  om  aan 
hom  weg  te  gee. 

Eindelik  is  dit  die  juffroutjie  se  stem.  Goeiemiddag,  al 
die  pasiënte.  Maria  kan  nie  help  nie,  sy  móét  glimlag  as 
dié  juffroutjie  begin.  Sy  wens  so  sy  kon  haar  eendag  sien. 

Nou  laai  die  verwagting  in  Maria  op.  Dis  so  selde  dat 
iets  na  haar  kant  toe  kom.  Sy  is  nie  meer  gewoond  om  te 
ontvang  nie.  Behalwe  die  ontasbare  dinge,  van  God  af. 

Sal  die  plaat  vroeg  in  die  program  kom,  of  laat?  Of  dalk 
glad  nie?  Hoe  durf  sy  nou  weer  twyfel.  Nee  wat,  Hermien- 
tjie  het  laat  weet  dis  in  die  haak.  Hermientjie  doen  alles 
wat  sy  doen  deeglik.  Aan  haar  kinders  se  klere,  aan  haar 
man  s’n,  aan  haar  eie,  kan  jy  sien  dat  sy  nie  agtelosig  is 
nie.  As  sy  so  aan  Hermientjie  dink,  kom  daar  ’n  goeie 
gevoel  in  haar  hart.  Dis  haar  enigste  lewende  suster. 
Die  broers  is  vervreem.  Vir  ’n  oujongnooi  het  hulle  nie  tyd 
nie.  Sy  was  maar  altyd  te  preuts  om  êrens  in  die  wêreld 
te  kom.  Sy  moes  Ma  en  Pa  versorg  tot  hulle  dood  toe.  Ja, 
in  hierdie  einste  huisie  het  sy  hulle  albei  uitgelê.  Maar  dit 

was  lank  nadat  sy  haar  eie  jeug  ongemerk  uitgelê  en 
stil-stil  weggelê  het. 

Dié  juffroutjie  se  stem  darem.  Sy  glimlag  weer.  Daar 
is  iets  warms  in.  Dis  lig,  soos  oë  wat  glinster,  en  dan  weer 
donker,  soos  bloed.  Sy  vat  aan  die  radio,  voel  liefderik 
daaraan  rond,  asof  die  juffrou  daarbinne  tasbaar  is. 

Skielik  skrik  sy,  want  die  stem  sê:  ,, . . . en  ’n  baie  spesiale 
versoek  vir  mej.  Maria  de  Lange  van  Bosburg.  U suster, 
Hermientjie,  sê  sy  verlang  baie.  Sy  sê  die  radio  is  vir  u 
van  groot  waarde,  aangesien  u so  alleen  is.  Nou  ja,  liewe 
juffrou  Maria,  ons  speel  vir  u Schumann  se  Dromery,  ons 
sê  hartlik  geluk  en  ons  wens  u beterskap  toe.” 

Dié  liewe  juffrou.  En  dié  liewe  Hermientjie. 

Die  plaat  begin,  stemrnig,  strelend.  Maria  se  hart  klop 
nog  onstuimig.  Om  te  dink  dat  haar  naam  so  ver  en  wyd 
genoem  is.  Miskien  tot  dáár  by  die  myne  in  Johannesburg. 

Sy  vou  haar  kneukelrige  hande  en  gee  haar  oor  aan  die 
streling.  Dis  vir  háár.  Vir  haar  alleen.  Dit  vertel  van  haar 
lewe  wat  verby  is.  Dis  mymeringe.  Sy  is  weer  ’n  kind  in 
die  huis.  Ma  en  Pa  is  daar,  die  broers  en  die  snipperige 
Herraientjie.  Daar  is  gewoel  en  gewerskaf,  lewe  en 
beweging,  gehuil  en  gelag. 

Nou  is  sy  weer  ’n  jong  meisie,  in  die  fleur  van  haar 
lewe.  Vanselfsprekend  dat  sy  dan  aan  Andries  dink.  O ja, 
daar  was  ’n  raan  in  háar  lewe.  Andries.  Net  hy.  Sy  het 
hom  lief  gehad,  bitterlik  lief,  deur  die  jare,  tot  vandag 
toe,  altyd  liewer  en  liewer. 

Sal  sy  daardie  aand  by  die  riviertjie  ooit  vergeet;  die 
maan  was  tot  barstens  toe  vol,  die  gras  was  sag.  Tot  laat 
in  die  nag  het  sy  en  Andries  daar  vertoef.  Vir  die  eerste 
keer  het  ’n  man  haar  omhels  en  gesoen,  en  dit  weer  en 
weer  gedoen.  Nou  nog  brand  dit  in  haar,  die  onversagdigde 
gloed. 

Hy  het  weggegaan  myne  toe.  Nee,  moenie  dit  van 
Andries  dink  nie.  Moenie  dinge  dink  wat  onwaar  is  nie. 
Andries  het  beloof  om  haar  te  kom  haal  en  hy  het  ook, 
al  was  dit  jare  later.  Hy  het  baie  verander  terwyl  hy  weg 
was,  dit  sal  sy  toegee.  Hy  was  grov/wer  in  sy  taal  en  in 
sy  maniere,  en  ’n  bietjie  onbeheers  in  sy  liefdesbewyse. 
Maar  sy  het  nie  omgegee  nie  want  die  jare  was  lank  en 
die  verlange  was  groot. 

Hy  Vv^as  haastig  ora  terug  te  gaan,  myne  toe.  Die  groot 
keuse  was  daar.  Sy  moes  besluit.  Liefde  of  plig.  Want  daar 
was  Ma  en  Pa.  Hermientjie,  die  jongste,  was  ook  al  uit 
die  huis  uit  om  te  gaan  werk.  Vir  die  broers  was  dit  ’n 

ligte  sakie  om  te  sê:  Dag  Ma,  dag  Pa.  Intussen  het  Ma 
bedlêend  geword,  en  Pa  ’n  hulpelose  pensioentrekker.  Dit 
was  nie  ’n  maklike  besluit  nie.  Sy  het  met  Ma  daaroor 
gaan  praat.  Moedeloosmoeg  het  Ma  gesê:  „En  óns  dan, 
my  kind?  Wat  van  ons?  En  jy  na  die  myne  toe?” 

Daarby  het  dit  gebly.  Andries  was  briesend.  Hy  het  haar 
ouers  beskuldig  van  selfsug  en  vir  haar  van  onwilligheid 
en  onredelikheid.  Selfs  in  sy  woede  het  sy  hom  bemin, 
brandend  bemin,  groot  en  sterk  soos  hy  was,  die  regte 
man  vir  haar.  In  haar  geestesverwarring  wou  sy  hom 
belowe  . . . as  hy  weer  kom  . . . sy  was  so  bang  hy  sou 
iemand  anders  ontmoet. 

Hy  het  nie  veel  ontsag  vir  haar  beloftes  gehad  nie. 
’n  Mens  kan  te  veel  van  ’n  man  verwag.  Hy  het  nie  weer 
van  hom  laat  hoor  nie. 

Noudat  die  viool  so  hoog  uitstyg  en  so  klaend  sing,  nou 
dink  sy  hoe  sy  gehuil  het,  nag  na  nag.  Sy  kon  nie  aanvaar 
dat  dit  stil  geword  het  tussen  haar  en  Andries  nie. 

Met  dieselfde  gloed  wat  die  orkes  daar  uitswel,  het  sy 
die  groot  eensaamheid  ingegaan  — ’n  nuttelose  gloed  wat 
sy  snags  in  haar  leë  kamer  uitgesnik  het;  ’n  gloed  wat 
gehunker  het  na  vooruitsigte,  vreugde,  liefde,  kindertjies, 
maar  wat  nutteloos  ingekerker  was  by  twee  oumense. 

Eindelik  het  dit  tog,  soos  daardie  viool  — luister  net  hoe 
hy  sagter  en  sagter  fluit,  en  wegsterf  — nou  ja,  so  het  haar 
verlangc  ook  langsamerhand  bedaar  . . . 

Die  einde  van  die  musiek.  O,  dit  was  salig.  Sy  strek  haar 
arms  uit  asof  sy  met  die  krom  ou  vingertjies  iets  of  iemand 
wil  ontvang.  ’n  Rukkie  lank  beef  haar  hande,  afwagtend. 
Dan  vou  sy  hulle  weer.  O,  dit  was  salig.  Dankie,  juffroutjie. 
Dankie,  Hermientjie. 

Sy  luister  totdat  die  versoekprogram  verby  is.  Dan 
skakel  sy  af.  Dis  skielik  botstil  in  die  huis.  So  stil  soos 
al  die  nagte. 

By  haar  venster  uit  kan  sy  sien  hoe  die  son  agter  die 
verre  rantjies  verdwyn;  die  son  wat  dag  na  dag  eensaam 
gloei,  hoog  en  ver  weg  van  alles  af. 

Netnou  . . . sal  dit  donker  wees.  Dan  kom  die  maan. 
Volmaan?  Ja,  o ja,  dis  die  sesde  September.  Hy  sal  vol 
wees  — die  groot,  eensame  ou  maan  — en  koud  en  stil, 
nes  die  dood. 

R.  J.  JANSEN  VAN  RENSBURG: 


Druiwe  en  Asy  n 

DRUIWE 

Vry  na  AlexanJer  Pushkin 

My  rose  druip,  dog  die  verlies 
sal  nooit  diep  wonde  kerf. 

Die  lente  het  gesterf, 

maar  in  die  dal 

het  reën  geval 

en  met  die  glorie  van  ’n  god 

hier  in  my  wingerd  uitgebot. 

Dit  klim 
en  glim 

van  pêrels  en  robyne  wat 
nou  vasgetros  en  doubenat 
en  langgerek  hier  hang,  so  transparant 
soos  blanke  vingers  aan  ’n  vrou  se  hand. 


HERFS 

VanoggenJ  het  ons  by  die  ou  prieel 
getalm  en  gepeusel  aan  ’n  tros 
toe  jy  gelag  het  dat  rosyne  geel 
en  droog  maar  soeter  is  as  jonger  kos. 

Ás  transparante  dae  oor  ons  vou 
en  windverwaaide  blare  slepend  wieg, 
sal  ons  dié  vreugdes  dan  nog  ken  en  bieg 
dat  herfs  die  lente  van  ons  jare  hou? 

WINTÍZRAAND 


’n  l^aclcla-oog  kry  glans  en  gly 
lol  in  n slroom  en  op  na  my. 

’n  Skyfie  maan  spoel  clenr  clie  lAou, 
cleur  wolke  waaraan  slerre  kloii. 

WcAke,  maan  en  slerre  swyg. 

/3(P  slem  van  wincl  en  waier  vloei 
ineen,  kom  koulik  opcjesiyg. 

Lenle  worcl  ’n  klein  verclriet 
wal  iewers  in  clie  winlerhart 
soos  sterre  leen  clie  hlou  verskiet. 


DAAR  WAS  ’N  KERSIE 

Daar  het  ’n  kersie  langs  die  hecl  gehrand, 
die  muur  se  skaduwees  was  rooi  en  hlou; 
daar  was  ’n  stilte  uit  die  Donkerland 
en  duisencl  motjies  as  ek  reg  onthou. 

Daar  was  ’n  liedjie  wat  ek  graag  wou  hoor 
en  stemrne  tussen  skemerirrg  en  pyn; 
daar  was  ’n  orrel  en  ’n  kinderkoor, 

’n  goudhlink  maan  en  kelkies  kersfeeswyn. 

Daar  was  ’n  kersie  en  ’n  klok  níaf  raas; 
daar  was  ’n  dwergie  met  ’n  donker  mus. 
Toe  is  ’n  asem  stadig  uitgehlaas 
en  was  die  kers  se  vlammetjie  gehlus. 

AS  ONS  TWEE 


As  ons  twee  deur  die  vygies  stap 
en  weemoed  in  die  dae  steek, 
sal  sesuur-sonne  hap  vir  hap 
die  skemerberge  kleiner  breek 
en  op  die  jaar  se  boonste  trap 
sal  ons  ons  op  die  wêreld  wreek. 

As  ons  twee  in  ’n  Meituin  droom 
en  fluister  dat  die  jaar  verbleek, 
sal  ons  die  herfstyd  aan  sy  soom 
vasgryp,  sy  roesbont  hart  deurweek 
met  ons  verdriet  en  sonder  skroom 
sal  ons  ons  op  die  wêreld  wreek. 

As  ons  twee  in  die  bruidwit  sneeu 
ons  dun  seisoene  kan  versteek, 
sal  ons  die  winter  met  ’n  skreeu 
verskeur,  sy  koue  liggaam  breek 
en  vrede  vind  wanneer  ’n  meeu 
se  elegie  ons  hart  deurweek. 

LORENZ  SCHULTZ: 


Ons  Kulturele  Verdrae:  Bron 
van  Tevredenheid 

Om  die  vinger  op  ’n  teer  plek  te  moet  lê  is  onaangenaam, 
veral  wanneer  dit  kulturele  verdrae  betref  wat  wesenlik  ’n 
beter  verstandhouding  tussen  die  ondertekenaars  daarvan 
beoog.  Wanneer  die  groei  van  daardie  verstandhouding 
egter  te  traag  is  en  sake  wat  daardie  groei  kan  bevorder 
verwaarloos  word,  word  die  “vingerlegging”  ’n  plig.  Ek  is 
die  uitvoering  van  daardie  plig  verskuldig  aan  die  talle 
kunstenaars  en  ander  kultuurbewuste  mense  in  Nederland 
en  België  wat  kort  na  die  totstandkoming  van  die  betrokke 
kulturele  verdrae  hoë  verwagtings  daarvan  gekoester  het, 
maar  sedertdien  skepties  daarteenoor  gaan  staan  het  uit 
teleurstelling  dat  hulle  nie  direk  of  indirek  aktief  daarby 
betrokke  geraak  het  nie,  en  selfs  nou  nog  niks  merk  van 
’n  “deurwerking”  of  “gisting”  wat  as  tasbare  en/of  sigbare 
regverdiging  van  daardie  verdrae  kan  dien  nie. 

My  bedoeling  met  hierdie  artikel  is  nie  om  “die  mes  in 
te  steek  nie,”  maar  eerder  om  die  lesings  van  ’n  — noem 
dit  atmosfeermeter  — weer  te  gee.  Die  lesings  is  geneem 
gedurende  ’n  verblyf  van  meer  as  ses  jaar  in  Nederland, 
waar  ek  naas  my  wer  ksaamhede  as  radio-verslaggewer,  wat 
my  na  alle  uithoeke  van  Nederland  geneem  het,  ook  talle 
en  gereelde  voordragte  uit  die  Afrikaanse  digkuns  en  prosa, 
asook  talle  lesings  oor  Afrikaanse  volksang  en  ernstiger 
musiek  laat  hou  het  in  verskillende  gedeeltes  van  Neder- 
land  en  Vlaandere.  Lang  gesprekke  met  intellektualiste 
wie  se  belangstelling  in  Afrikaans  en  die  Afrikaanse 
kultuurgoed  nie  soseer  akademies  is  nie,  maar  tog  lewendig 
en  vurig,  het  my  baie  dikwels  laat  deel  in  hulle  mismoedig- 
heid  om  die  ontoereikendheid  van  wat  reeds  onder  die 
verdrae  bereik  is,  en  hulle  besorgdheid  om  die  toekoms  wat 
baie  somber  uitsien  vir  die  kulturele  toenadering  onder  die 
breër  laag  van  die  bevolking,  indien  die  huidige  gang  van 
sake  sonder  wysiging  of  aanvulling  sou  voortgaan. 

Uit  die  voorgaande  kan  afgelei  word  dat  die  uitwisseling 
onder  die  kulturele  verdrae  tussen  die  Unie  en  Nederland 
en  die  Unie  en  België  op  ’n  te  beperkte  grondslag  geskied, 
d.w.s.  slegs  ’n  gedeelte  van  die  bevolking  bereik,  en  ’n 
aantal  belangrike  aspekte  of  uitings  van  die  kultuur 
verwaarloos.  Daarby  kom  nog  dat  die  betrokke  kommissies 

van  toesig  — en  ek  dink  hier  veral  aan  die  Nederlandse 
en  Belgiese  kommissies  — nagelaat  het  om  voldoende 
gebruik  te  maak  van  die  pers  en  veral  die  radio. 

Beskou  ons  die  kringe  wat  dem’  die  uitwisseling  onder 
die  kultmele  verdrag  geraak  word  nader,  dan  sien  ons 
dat  die  uitwisseling  tot  hoofsaaklik  ’n  handvol  professore 
beperk  is  en  dat  in  baie  geringer  mate  studente  daarin 
betrek  word.  Ander  groepe  wat  deur  die  uitwisseling  bereik 
word,  bestaan  hoofsaaklik  uit  lede  van  ’n  kulturele 
organisasie  w’at  bereid  is  om  die  “donkiew’erk”  vir  die 
betrokke  kommissies  te  verrig.  Hoogstens  vyf  persent  van 
diegenes  wat  by  die  hoër  onderwys  betrokke  is  — ek  bedoel 
hiermee  onderwysers  aan  kolleges  en  hoërskole  — w'ord 
deur  die  lesings  bereik  w’at  deur  Afrikaanse  geleerdes  in 
Nederland  gehou  w’ord.  Die  lesings  bly  grotendeels  beperk 
tot  die  universiteitstede.  Ander  stede  en  groot  dorpe  met 
aansienlike  getalle  middelbare  skole  — om  weer  ’n  voorbeeld 
t.o.v.  die  onderwys  aan  te  haal  — weet  selde  of  ooit  dat  ’n 
Afrikaanse  geleerde  onder  die  kultuurverdrag  tussen  Neder- 
land  en  die  Unie  hulle  land  besoek.  In  die  gevalle  waar  dit 
w^el  vooraf  bekend  w’as  — en  dié  is  maar  skraal  — was  die 
kans  dat  die  Afrikaanse  geleerde  daar  sal  gaan  praat, 
uiters  gering. 

Weinig  van  die  lesings  wat  gehou  is  dem’  besoekende 
Afrikaanse  geleerdes  — tot  dusver  was  hulle  slegs  taal-en- 
letterkimdiges,  natuurwetenskaplikes,  geskiedkundiges  en 
’n  verdwaalde  ekonooni  (miskien) — het  ooit  die  Neder- 
landse  pers,  radio  of  beeldradio  bereik.  In  die  gevalle  w’aar 
die  inhoud  van  die  lesings  w’el  die  pers  gehaal  het,  moes 
na  die  berig  gesóék  word.  Blykbaar  het  die  Nederlandse 
koérante  nie  te  veel  w’aarde  geheg  aan  wat  daar  aan  uit- 
wisseling  onder  die  kulturele  verdrag  tussen  die  Unie  en 
Nederland  gebeur  nie.  Ook  ten  opsigte  van  die  radio  en 
die  beeldradio  het  die  Kommissie  van  Toesig  (die  Donner- 
kommissie)  óf  nie  daarin  geslaag  om  die  medewerking  van 
hierdie  propagandamediums  te  verkry  nie  óf  nagelaat  om 
die  moontlikhede  wat  dit  bied  (en  dié  bestaan  warempel!) 
ten  volle  te  benut. 

In  die  enkele  geval  waar  die  inhoud  van  ’n  voordrag  dem 
’n  Afrikaanse  geleerde  wat  Nederland  besoek  het,  wel  oor 
die  radio  gehoor  is,  of  daardie  geleerde  seLf  voor  die  beeld- 
radio  verskyn  het,  was  dit  nóg  aan  die  ondememingsgees 
en  die  moeite  van  die  Donner-Kommissie  nóg  aan  die  invloed 
van  die  Kultmele  Verdrag  tussen  Nederland  en  die  Unie 
te  danke. 

Aangesien  kultuur  nie  net  tot  taal,  natuurwetenskap  en 
geskiedenis  beperk  is  nie,  mag  ons  aanneem  dat  oorspronk- 
lik  met  die  Kulturele  Verdrag  tussen  die  Unie  en  Nedcrland 
tog  ook  bedoel  was  dat  uitwisseling  ook  op  ander  gebiede 
sou  plaasvind.  Niks  is  tot  dusver  nog  gedoen  om  voor- 
aanstaande  persone  van  bv.  die  handel  en  nywerheid 
(skeepsbou,  visserywese,  kamers  van  koophandel)  hulle 
gedagtes  te  laat  uiteensit  én  aan  mense  in  eie  kring  én  aan 
ander  belangstellendes  onder  die  breër  lae  van  die  bevol- 
kings  nie.  Ook  die  landbou  is  op  hierdie  manier  skreiend 
verwaarloos  om  nie  eers  van  die  beeldende  kunste  (beeld- 
houers  en  skilders),  toneel  (skrywers,  regisseurs,  spelers) 
en  die  musiek  (komponiste,  soliste,  kore)  te  praat  nie. 
’n  Uitsondering  mag  weliswaar  voorgekom  het  in  die 
genoemde  lys,  maar  dis  baie  onwaarskynlik.  Indien  daar 
wel  ’n  uitwisseling  op  een  van  hierdie  gebiede  sou  gewees 
het  (en  waarvan  ek  nie  geweet  het  nie)  sal  dit  weer  eens 
binne  die  beperkte  kring  van  professore  en  kunstenaars 
gebeur  het.  Inmiddels  duur  wedersydse  antagonisme  en 
agterdog  jeens  mekaar  nog  voort  onder  die  breë  lae  van 
die  twee  volke. 

Antagonisme?  Dit  was  gedurende  my  verblyf  in  Neder- 
land  en  gedurende  veehmldige  besoeke  aan  Vlaandere  erg 
genoeg  om  te  hoor  hoedat  die  kulturele  verdrae  van  die 
Unie  met  Nederland  en  België  “gekraak”  word  deur 
skilders,  beeldhouers,  musici,  digters  wat  daarna  verwys 
het  as  ’n  mooi  “schoolreisje  naar  Afrika  op  kosten  van  de 
regering”  en  as  “ . . . een  clubje  voor  dure  heren,  wij  hebben 
er  geen  barst  aan.”  My  mooiste  ervaring  in  hierdie  verband 
was  na  afloop  van  ’n  voordragaand  in  Laren  (woonoord 
van  skilders  en  beeldhouers,  nie  ver  van  Amsterdam  af  nie) 
waar  ek  Afrikaanse  gedigte  voorgedra  het.  ’n  Bekende 
skilder  in  daardie  omgewing  het  my  genader  en  vertel  dat 
hy  baie  verheug  is  oor  die  aanstelling  van  meester  Donner 
as  hoof  van  ’n  kommissie  wat  ondersoek  gaan  instel  in 
kulturele  toestande  in  Suid-Afrika.  Die  apartheidsmense  sou 
lekker  op  hulle  baadjie  kry  omdat  hulle  die  “zwarten”  en 
hulle  kulturele  prestasies  so  misken  en  onderdruk,  het  hy 
gesê.  Ek  het  die  saak  verduidelik  en  ons  het  toe  heerlik 
daaroor  gelag  (Meester  Donner,  voorsitter  van  die  Kom- 
missie  van  Toesig,  oor  die  uitvoering  van  die  Ned.-Suid- 
Afr.  Kult.  Verdr.  is  ook  ’n  hoofregter!)  Ek  het  ’n  boek  met 
voorbeelde  van  Maggie  Laubscher  se  werk  aan  hom  getoon 
en  gedigte  van  Adam  Small  en  S.  V.  Petersen  aan  hom 
voorgedra.  Hy  het  daarna  nooit  weer  met  my  oor  apartheid 

kom  lol  nie,  alhoewel  hy  voortgegaan  het  om  oor  die  toe- 
passing  daarvan  met  my  van  mening  te  verskil. 

Wat  vir  Nederland  ten  opsigte  van  die  Kulturele  Vei  drag 
geld,  geld  ook  — ek  voel  lus  om  te  sê  tienvoudig  — vir 
België.  Waar  die  kloof  in  Nederland  tussen  diegenes  wat 
belas  is  met  die  toesig  op  die  uitvoering  van  die  kulturele 
verdrag  met  die  Unie,  en  die  “gewone”  kultuurbewuste 
m*ense  hoofsaaklik  op  sosiale  grondslag  berus,  speel  in 
België  die  politiek  ook  ’n  bykomende  rol. 

In  België  het  eintlik  net  mense  met  die  “regte  gesind- 
heid”  teenoor  die  aan-bewind-synde  regering  die  beste  kans 
om  na  die  Unie  gestuur  te  word  ter  uitwisseling,  of  om 
met  besoekende  Afrikaanse  geleerdes  in  aanraking  te  kom. 
Wat  Vlaams-Nasionaiisties  is,  of  daarna  ruik,  word  sorg- 
vuldig  uitgesluit.  En  juis  onder  die  Vlaminge  met  die 
“verkeerde  gesindheid”  kom  van  België  se  knapste  en 
vernaamste  komponiste,  skrywers,  skilders  en  beeldhouers 
en  kunsambagsmense  voor. 

Ongelukkig  ook  is  die  Belgies-Suid-Afrikaanse  Kultuur- 
vereniging  nie  so  aktief  as  die  Nederlands  Zuid-Afrikaanse 
Vereniging  van  Amsterdam  nie,  anders  sou  daar  meer  lewe 
in  die  Belgies-Suid-Afrikaanse  kultuurbrouery  gewees  het. 
Die  Belgiese  Vereniging  lê  sy  grootste  bedrywigheid  aan  die 
dag  tydens  sy  jaarlikse  dinee  waarop  daar  op  een  stadium 
— nie  so  lank  gelede  nie  (tydens  my  verblyf  in  Nederland 
nog)  — meer  Engels  en  Frans  as  Afrikaans  gehoor  is. 
Daar  was  Afrikaanse  gaste  aanwesig ! 

Dat  daar  gedurende  die  afgelope  vyf  jaar  gereelde  maan- 
delikse  voordragte  van  Afrikaanse  poësie  en  prosa  oor  een 
van  die  Nederlandse  binnelandse  senders  uitgesaai  is,  is 
nie  aan  die  Kulturele  Verdrag  of  enige  van  sy  kommissies 
te  danke  nie. 

Dat  ’n  diskoteek  met  heelwat  opnames  van  ligte  en 
ernstige  werk  van  Suid-Afrikaanse  komponiste  in  sowel 
die  binnelandse  as  die  intemasionale  uitsaaistasies  in 
Nederland  tot  stand  gekom  het,  is  nog  minder  aan  die 
verdrag  of  sy  kommissies  te  danke. 

Wat  op  die  gebied  van  die  Afrikaanse  volkslied  en 
volkspele  in  Nederland  en  België  gepresteer  is  — myns 
insiens  die  suksesvolste  kwekers  van  welwillendheid  vir 
die  Unie  en  van  groter  draagwydte  as  enigiets  anders 
totnogtoe  — is  gepresteer  met  min  (indien  enige)  hulp 
van  die  kant  van  die  Suid-Afrikaanse  Nederlandse  en  Bel- 
giese  Kommissies  van  Toesig  op  die  uitvoering  van  die 

Kulturele  verdrae  (tensy  dit  ten  opsigte  van  lang  toesprake 
was). 

Ondanks  die  kulturele  verdrae  tussen  die  Unie  en  Neder- 
land  en  die  Unie  en  België  is  ’n  Afrikaanse  koerant  op  ’n 
Nederlandse  of  Belgiese  universiteit  skaarser  as  wors  in  ’n 
hondestal.  Dan  moet  ook  maar  liewer  geswyg  word  oor 
naslaanwerke  oor  Suid-Afrikaanse  beeldende  kunstenaars 
en  hulle  werk,  komponiste  en  hulle  werk,  ens. 

Ondanks  die  regte  gesindheid  van  die  Belgiese  Kommissie 
van  Toesig,  en  die  bepalings  van  die  verdrag,  sal  ver  en 
lank  gesoek  moet  word  in  Belgiese  universiteite  na 
Afrikaanse  handboeke  en  naslaanwerke  oor  die  geskiedenis 
van  Suid-Afrika. 

Ondanks  die  Verdrag  en  sy  Kornmissies  bestaan  én  in 
Nederland  én  in  België  by  groot  gedeeltes  van  die  massa 
nog  die  indruk  dat  die  enigste  amptelike  taal  van  Suid- 
Afrika  Engels  is,  én  clat  Afrikaans  slegs  deur  ’n  minderheid 
van  die  bcvolking  gepraat  v/ord.  Gesprekke  met  aspirant- 
emigrante  wat  vir  die  eerste  keer  kom  navraag  doen, 
behoort  my  bewering  te  staaf.  Ek  laat  die  Walloonse 
gedeelte  van  België  buite  beskouing,  aangesien  hulle  na 
soveel  jare  se  verblyf  saam  met  Vlaminge  in  een  en  die- 
selfde  land  nog  nie  weet  van  die  bestaan  van  ’n  Nederlandse 
taal  nie  — of  in  elk  geval  voorgee  dat  hulle  nie  van  die 
bestaan  daarvan  weet  nie. 

Solank  as  wat  Afrikaanse  kulturele  attaché’s  in  Brussel 
en  Den  Haag  ontbreek  sal  die  Unie  se  kulturele  verdrae 
met  België  en  Nederland  ’n  klug  bly.  En  solank  as  wat  die 
Dietse  gedeelte  in  België  ontstoke  bly  van  die  voorregte 
wct  die  Kulturele  Verdrag  met  die  Unie  bied  solank  sleep 
ons  lyke  die  Afrikaner  se  kultuurwoning  binne. 

Waar  die  taalfeeste  oor  enkele  maande  gehou  sal  word, 
en  reecis  aangekondig  is  dat  Nederland  en  Vlaandere  daarin 
betrek  sal  word,  en  waar  daar  reeds  soveel  negatiefs  gesê 
is  oor  die  kulturele  betrekkings  met  die  betrokke  taal- 
gebiede,  wil  ek  ten  slotte  enkele  voorstelle  doen  in  verband 
met  maniere  waarop  die  verspreiding  van  die  Afrikaanse 
boek  in  Nederland  en  Vlaandere  bevorder  kan  word.  Ek  wil 
nie  voorgee  dat  dit  die  alleen-saligmakende  oplossings  sal 
bied  vir  die  huidige  verstarring  nie,  maar  dit  behoort  tog 
in  enkele  gevalle  te  help  oni  die  slapendes  wakker  te  skud. 
Ek  stel  voor  dat  die  volgende  middels  ondersoek  en  beproef 
word: 

(1)  Voorsien  die  ambassades  in  Den  Haag  en  Brussel 
met  ’n  voorraad  Afrikaanse  boeke  wat  ons  beste  poësie  en 

prosa  insluit.  Die  samestelling  moet  so  wees  dat  ’n  klein 
en  tog  verteenwoordigende  tentoonstelling  binne  kort 
kennisgewing  saamgestel  kan  word.  Foto’s  van  die  betrokke 
skrywers  en  digters,  asook  enkele  boeke  met  afbeeldings 
van  werk  en  kort  biografieë  van  Suid-Afrikaanse  beeldende 
kunstenaars  behoort  die  tentoonstelling  aan  te  vul.  Waar 
moontlik  moet  uit  die  tentoongestelde  werk  voorgedra  word. 
Dit  moet  vir  die  lede  van  ons  ambassade  pynlik  wees  om 
uitnodigings  te  ontvang  om  lesings  oor  Afrikaanse  poësie 
te  kom  hou,  en  dit  dan  van  die  hand  te  moet  wys  vanweë 
gebrek  aan  digbundels.  Nie  alle  personeellede  van  ons 
ambassades  is  voordragkunstenaars  nie.  Daarom  rede  te 
meer  dat  die  ambassade  oor  ’n  altyd  gereedstaande  tentoon- 
stelling  moet  beskik  wat  op  kort  kennisgewing  op  reis 
gestuur  kan  word.  Die  boeke  sal  “hulle  eie  praatwerk’’ 
doen. 

(2)  Die  bestaan  van  ’n  verspreidingsentrum  vir  Afri- 
kaanse  boeke  by  die  uitgewersmaatskappy  Van  Stockum 
in  Den  Haag  is  iets  wat  van  harte  verwelkom  moet  word. 
Daar  moet  egter  nie  verwag  word  dat  hierdie  onderneming 
onmiddellik  groot  winste  sal  afwerp  nie,  want  die  Neder- 
landse  boekhandelaars  sal  — gesteun  deur  ’n  eie  organisasie 
en  ’n  sterk  stigting  vir  die  propagering  van  die  Nederlandse 
boek  — hulle  vanselfsprekend  meer  oor  die  Nederlandse  as 
die  Afrikaanse  boek  bekommer.  ’n  Reisende  tentoonstelling 
van  Afrikaanse  boeke,  vergesel  deur  ’n  voordragskunste- 
naar  behoort  ’n  groot  en  doeltreffende  stoot  aan  die 
verspreiding  van  die  Afrikaanse  boek  te  gee. 

(3)  Ten  einde  Nederlandse  uitgewers  daarvan  te  oortuig 
dat  die  Nederlandse  boek  nie  moedswillig  afgeskeep  word 
in  die  Unie  nie,  is  dit  miskien  wenslik  om  ’n  afvaardiging 
vir  ’n  besoek  na  die  Unie  uit  te  nooi  om  self  van  toestande 
hier  te  kom  kennis  neem.  Die  afvaardiging  moet  ook  iemand 
van  die  boekhandelaarsvereniging  insluit.  Indien  na  so  ’n 
besoek  gekom  kan  word  tot  ’n  Afrikaans-Nederlandse 
boekskema,  ondersteun  en  beheer  deur  ’n  stigting  of 
organisasie  waarin  sowel  Afrikaanse  as  Nederlandse  (ook 
Vlaamse)  uitgewers  en  boekhandelaars  sitting  het,  behoort 
dit  ’n  groot  stap  vorentoe  na  ’n  werklike  lewendige  uitwis- 
seling  van  Afrikaanse  en  Nederlandse  (ook  Vlaamse) 
boeke,  en  tot  ’n  beter  onderlinge  verstandhouding  te 
voer.  Begryp  moet  word  dat  dit  ’n  onderneming  is  wat 
nie  onmiddellik  vrugte  sal  afwerp  nie.  In  hierdie  geval  moet 
ons  eenvoudig  aan  toekomstige  geslagte  dink.  Die  Neder- 
landse  taalgebiede  in  Europa  het  ons  net  so  nodig  as  ons 

vir  hulle.  In  ’n  Europa  wat  bcsig  is  om  te  integreer  op 
allerlei  moontlike  gebicde,  kom  nie  net  die  Nederlandse  taal 
in  die  gedrang  nie,  maar  ook  die  Afrikaanse  taal.  Laat  ons 
veral  hierdie  ontwikkeling  in  gedagte  hou  by  die  bepaling 
van  ’n  toekomstige  beleid  vir  Afrikaans,  beter  gesê, 
toekomstige  beleid  vir  die  verbreiding  van  Afrikaans. 

(4)  Waar  daar  soveel  gekla  word  dat  ons  van  Nederlands 
vervreem  het,  dat  ons  in  die  Unie  nie  die  agtergronde  van 
Nederlandse  boeke  — prosa  en  poësie  — begryp  nie  en  nog 
talle  ander  ekskuse,  moet  die  uitwisseling  van  ,,voet- 
reisigers”  ernstig  oorweeg  word.  Met  voetreisigers  word 
hier  bcdoel  belowende  jong  skrywers  en  digters  wat  in  die 
geleentheid  gestel  moet  word  om  Nederland  en  Vlaandere 
te  besoek  — en  omgekeerd,  Nederlanders  en  Vlaminge  wat 
die  Unie  moet  besoek.  Hulle  sal  op  die  eenvoudigste  en 
goedkoopste  manier  moet  reis  oor  ’n  roete  wat  vooraf  vir 
hulle  uitgewerk  is,  maar  waaraan  hulle  nie  stiptelik  hoef 
te  hou  nie.  Die  reis  moet  binne  ’n  vooraf  bepaalde  tydperk 
voltooi  wees.  Hulle  moet  slegs  voldoende  sakgeld  kry  om 
in  die  noodsaaklikste  behoeftes  te  voorsien.  Verdere  geld 
kan  verdien  word  deur  lesings  en  voordragte  wat  hulle  gee. 
Die  voordragte  kan  deur  ’n  kultuurvereniging  gereël  word 
en  onder  beskerming  van  die  kulturele  verdrag  staan.  Op 
hierdie  manier  behoort  nie  net  groter  bekendheid  aan  die 
Afrikaanse  letterkunde  (omgekeerd  Nederlands  en  Vlaamse 
letterkunde)  gegee  te  word  nie,  en  word  nie  net  plekke 
bereik  wat  andersins  nooit  deur  besoekende  geleerdes 
bereik  word  nie,  maar  word  ook  vriendskapsbande  vir  die 
Unie  gekweek  onder  die  “massa.”  My  ervaring  was  nog 
altyd  dat  wanneer  die  apartheidsbeleid  ter  sprake  kom,  en 
ek  op  tasbare  manier  — deur  voordrag  uit  ons  poësie,  deur 
afbeeldings  van  skilderye  ens.  — wys  op  ’n  gemeenskaplike 
Westerse  kultuurbesit,  die  apartheid  en  die  politiek  baie 
gou  op  die  agtergrond  verdring  geraak  het.  Ek  voel  oortuig 
daarvan  dat  dit  nie  nodig  sal  wees  om  die  eis  aan  jou 
voetreisiger  te  stel  dat  die  resultaat  van  sy  reis  ’n  boek 
of  ’n  reeks  gedigte  of  essays  moet  wees  nie.  Dit  behoort 
vanself  te  kom.  (Ook  op  die  gebied  van  die  beeldende 
kunste  kan  hierdie  stelsel  toegepas  word). 

(5)  Gepoog  moet  word  om  gedurende  die  jaarlikse  groot 
boekfeeste  in  Nederland  en  Vlaandere  ook  Afrikaanse 
boeke  te  laat  uitstal  in  die  winkelvensters.  Saam  met  die 
Nederlandse  boek  wat  as  prys  geskenk  word  aan  ’n  persoon 
wat  boeke  ter  waarde  van  ’n  sekere  bedrag  koop,  moet  by 
wyse  van  proefneming  ook  ’n  Afrikaanse  boek  as  geskenk 

aangebied  word.  Wanneer  ’n  boekfees(te)  in  die  Unie  gehou 
word,  kan  die  omgekeerde  plaasvind.  Op  hierdie  basis  sal 
die  Stigting  vir  die  bevordering  van  die  belange  van  die 
Nederlandse  Boek  in  Amsterdam,  sekerlik  vir  samewerking 
te  vinde  wees. 

(6)  Culemborg  het  alreeds  ’n  soort  van  Mekka  vir  die 
Afrikaner  geword  wanneer  hy  die  vasteland  van  Europa 
besoek.  Ook  die  Nederlanders  is  baie  bewus  van  die 
betekenis  van  hierdie  skakel  in  ons  volksverlede.  Waarom 
dan  nie  jaarliks  daar  op  6 April  — of  die  naweek  die  naaste 
daaraan  — ’n  studenteparlement  hou  nie  waaraan  Afri- 
kaanse  studente  in  Nederland,  Nederlanders  en  Vlaminge 
kan  deelneem?  Daar  is  voldoende  Afrikaanse  studente  in 
Nederland  wat  taal-  of  letterkunde  bestudeer  en  voldoende 
Nederlanders  en  Vlaminge  wat  naas  hulle  eie  letterkun- 
dige  studies  ook  ’n  warm  belangstelling  vir  Afrikaans  het. 
’n  Onderwerp  vir  debat  kan  bv.  wees:  “Die  toekoms  van 
Nederlands  in  ’n  integrerende  Wes-Europa,  en  hoe  dit 
Afrikaans  raak,’’  of  “Die  toekoms  van  Afrikaans  en  Neder- 
lands  op  die  Vasteland  van  Afrika.’’  Die  debatte  moet 
openbaar  wees.  Die  tweede  gedeelte  van  die  program  (op 
Sondag)  kan  gewy  v/ord  aan  voordrag  of  aan  ’n  konsert 
van  kort  werke  van  Afrikaanse  Nederlandse  en  Vlaamse 
komponiste,  of  voordrag  uit  die  werk  van  Afrikaanse, 
Nederlandse  en  Vlaamse  skrywers  en  digters.  Die  woning 
van  Jan  van  Riebeeck  in  Culemborg  wat  feitlik  ’n  ruïne 
was  en  tans  weer  herstel  word  — O,  skande ! met  weinig 
of  geen  geldelike  hulp  uit  die  Unie ! — kan  as  ideale  ten- 
toonstellingslokaal  dien.  Op  hierdie  manier  kan  mettertyd 
vir  ons  ’n  kultuursentrum  in  die  vreemde  opgebou  word. 

(7)  Laat  ’n  Nederlandse  joernalis  vir  ’n  jaar  of  twee  aan 
’n  Afrikaanse  dagblad  of  weekblad  kom  werk.  Laat  hom 
aanvanklik  sy  berigte  in  Nederlands  skryf  met  die  verstand- 
houding  dat  hy  mettertyd  na  Afrikaans  moet  oorslaan. 
Die  omgekeerde  kan  in  die  geval  van  ’n  Afrikaanse  joer- 
nalis  gebeur  in  Nederland  en  in  Vlaandere. 

(8)  In  Hilversum,  Nederland,  werk  reeds  Afrikaanse 
omroepers  wat  Afrikaanse  uitsendings  van  die  Wêreld- 
omroep  na  Suid-Afrika  versorg.  Die  S.A.U.K.  verleen  alle 
hulp  wanneer  hierdie  mense  in  diens  geneem  word,  en  staan 
selfs  van  sy  eie  mense  af.  ’n  Voorstel  is  sowat  ’n  jaar 
gelede  deur  die  S.A.U.K.  gedoen  dat  Nederlanders  — om- 
roepers,  regisseurs  en  tegnici  — ook  vir  ’n  tydperk  van  twee 
jaar,  soos  dit  met  die  Afrikaners  in  Nederland  die  geval 
is,  hierheen  gestuur  moet  word.  Die  saak  geniet  nou  al  ruim 

’n  jaar  lank  die  aandag  van  die  Onderwysowerhede  en  die 
Donner-kommissie.  Niks  het  nog  gebeur  nie.  Waarom? 

Ek  moet  daarop  wys  dat  hierdie  laaste  gedagte  al  breed- 
voerig  met  die  burgemeester  van  Culemborg  bespreek  is, 
en  dat  hy  geesdriftig  daaroor  is.  Ook  sy  raad  voel  sterk 
ten  gunste  daarvan.  Die  publiek  van  Culemborg  sal  — na 
ek  verneem  en  in  die  verlede  reeds  gemerk  het  — graag 
onderdak  aan  die  besoekende  studente  verleen,  sodat  die 
koste  van  so  ’n  besoek  vir  die  studente  reeds  sterk  vermin- 
der  sal  wees.  Ook  die  Afrikaanse  studenteverenigings  in 
Nederland,  en  die  Nederlandse  studenteverenigings  en, 
sover  ek  weet,  ook  die  Vlaamse  studenteverenigings  dra 
kennis  van  hierdie  plan.  Slegs  omstandighede  buite  ons 
beheer  het  verhoed  dat  dit  in  April  1958  vir  die  eerste  keer 
ten  uitvoer  gebring  is. 

Ten  slotte,  die  voorstelle  wat  hier  aan  die  hand  gedoen 
is,  berus  nie  op  slegs  fantasie  nie.  Ek  het  reeds  breed- 
voerige  besprekings  daaroor  gevoer  met  vooraanstaande 
persone  en  kulturele  organisasies  en  verenigings,  en  gevind 
dat  hulle  nie  ongeneë  daarteenoor  staan  nie.  Met  ’n  bietjie 
goeie  wil  van  albei  kante,  ’n  bietjie  meer  geduld  en  die 
aktiewer  ondersteuning  van  die  kommissies  wat  toesig 
hou  oor  die  uitvoering  van  die  kulturele  verdrae  is  hierdie 
dinge,  en  veel  meer,  moontlik.  Allereers  sal  die  kommissies 
egter  verder  as  hulle  eie  ledetal  moet  kyk  waar  dit  op 
uitwisseling  aankom  en  sy  bedrywighede  tot  ’n  wyer  veld 
moet  laat  deurwerk.  Tweedens  sal  die  betrokke  onderwys- 
departemente  meer  geld  vir  hierdie  doel  beskikbaar  moet 
stel  en  natuurlik  strenger  toesig  moet  hou  dat  daar  nie 
’n  hele  mud  koring  in  een  groentebedding  gesaai  word  soos 
tans  die  geval  is  nie. 

Die  antagonisme  wat  vandag  tussen  Afrikaners  en 
Nederlandse  immigrante  in  die  Unie  heers,  is  grotendeels 
te  wyte  aan  ’n  gebrek  aan  kennis  en  begrip  van  mekaar  se 
mees  elementêre  kultuurgoed.  Die  regte  gesindheid  moet 
en  kan  by  die  Nederlandse  immigrant  gekweek  word  reeds 
voordat  hy  sy  land  verlaat  om  na  die  Unie  te  kom.  Goeie 
begrip  van  ons  kant  van  sy  kultuurgoed  en  van  sy  agter- 
grond,  beteken  nie  net  ’n  verryking  vir  ons  nie,  maar  ook 
dat  hy  in  ’n  vrugbare  Afrikaanse  kultuurbedding  te  lande 
kom  in  plaas  van  op  ’n  Engelse  ashoop. 

Die  Unie  se  kulturele  verdrae  met  Nederland  en  België 
is  in  wese  en  beginsel  geen  slegte  belegging  nie,  dis  alleen 
die  administrasie  wat  ’n  bietjie  verbeeldingryker  en  onder- 
nemingslustiger  moet  wees. 

E.  J.  MOCKE: 


Immanuel 


God  met  ons  — ? is  ons  met  God? 

Of  bly  ons  net  opstandelinge  vry 
wat  wil  ontleed  en  aan  Sy  Heerskappy 
nog  twyfel  trek  en  Sy  Gebod 
betwis  en  aan  te  neem 
filosofie  wat  ons  van  Hom  vervreem. 

Hy  bly  die  onbegryplike,  die  Wil 
waaruit  ons  menswees  voortgespruit  het  hier. 
Hy  is  die  Christus  die  Immanuel 
die  middelaar  deur  God  se  mens  gestuur. 


50 


PIROW  BEKKER: 


Goudveldse  Reënroeper 

Jy  klim 

teen  skeive  skagle  van  die  son 

die  lioogte  van  ’n  mynslellasie  op, 

waar  jy  die  vreiigde  van  ’n  kersaandviiurpyl  word, 

en  die  fyn  sirene 

in  die  bescerde  mynwerker  se  kop. 

Jy  klepper  telkens  van  ’n  ander  punt  — 
die  vlakvoël  en  die  broeipatrys 
bou  jou  beangstig  dop, 

die  bruin  Jap-Japie  sit  gespanne  op  die  draad 
en  die  katlagter  swyg 
en  vou  sy  waaier  toe. 

Die  groot  korhaan  spied  uit  die  gras, 
bakkop  dom,  mik-mik  agter  ’n  wyfie  aan  . . . 

Hn  as  vuil  wolke  liullc  helder  druppels  stort 
of  soms  blink  haelstene  voor  jou  spring, 
die  gerwe  rooigras  knak  en  breek 
en  wye  sirkels  in  die  holtes  spoel  — 
ís  jou  gebed  verhoor. 

A/aar  dit  was  anderdag.  Noti  dreun  die  mynmasjiene  hier, 

en  mense  roep  en  vloek  uit  ’n  verborge  vrees; 

jy  en  die  koester  en  die  vleikalkoen 

het  lankal  reeds  die  land  verlaat, 

net  die  klein  Jap-Japie  het 

in  ’n  ou  stroopblik  mel  geroeste  tong 

sy  nes  gemaak. 

LORENTZ  SCHULTZ: 


Drie  Gebede 

I 

Heer,  die  tyd  het  weer  gekom 
van  sterwe  vir  die  groot  gousblom. 

Die  wolke  met  hul  somher  vragte 

gly  onmerkbaar-langsaam  van  hul  oewers  los. 

Aan  die  heuwelhange  swel  die  druiwetros. 
Skenk  hom  nog  net  drie  warm  nagte, 
sodat  hy  soet  word  soos  ’n  moeder-bors. 

Heer  Jesus,  ek  het  dors. 

II 

Heer,  ek  het  geen  huis  — 

sal  nooit  ook  een  kan  bou  — 

en  moet  nog  heel  lank  eensaam  bly. 

Teken  slegs  nou  ’n  dak  oor  my, 
of  ek  moet  doelloos  heen  en  weer  — 

’n  droë  blaar  <—  voor  die  blou 
wind  deur  die  kaler  lanings  skeer. 

Heer,  teken  oor  my  . . . U kruis. 

III 

Soms  sien  ek  U voete,  Jesus,  weer 
ongeskonde,  soos  toe  U nog  ’n  jong  seun  was, 
en  hul  gehuppel  het  in  jong,  groen  gras  — 
hoe  bly  het  hul  toe  my  hare  omgekrap,  o,  Heerl 
Nou  lyk  hul  steeds  minder  soos  voete,  meer 
soos  kleinwild  — opgejaag  in  ’n  doringbos  — 
Heer  Jesus,  maak  U voete  uit  my  hare  los! 

By  d ie  Jongeres 

(Hierdie  rubriek  is  ingestel  om  jonger  skrywers,  van  wie  nog  geen 
skeppingswerk  gepubliseer  is  nie,  aan  te  moedig  om  van  hulle  beste 
oorspronklike  pogings  aan  die  redaksie  voor  te  lê  vir  keuring.  Voor- 
nemende  medewerkers  moet  hulle  bydraes  duidelik  aandui  as  bedoel 
vir  BY  DIE  JONGERES.  Gedigte,  verhale  en  ecnaktcrs  word  graag 
vir  oorweging  ontvang.  Die  aantal  insendings  per  persoon  is  nie 
beperk  nie.  Vir  bydraes  wat  opgeneem  word,  word  vergoed  teen 
ons  gewone  tarief. — Redakteur.) 


EKSPHRIMENTE 

JACQUES  VAN  DEN  BERG: 

Onmag 

Dcur  die  laasle  eelt 

van  my  eersle  beeld 

dring  leen  die  warmte  van  sy  volfieid 

lioue  klip. 

My  werktuiy  aan  die  aarde  vasgesmyt 

en  die  heerlike  bloed 

wat  reeds  klam  geroet 

aan  my  skrander  vingers  uitsweet-stol. 

Die  vrou 

spot  uit  haar  manoë  in  ’n  donker  kol 
waar  my  hand 
gegly  — oor  die  rant 
van  vrou: 

die  magtelose  daad;  'n  hand  wat  wou  — • 

maar  skielik  weet 

die  weet  wat  méét 

die  keerbloed  na  die  hart  is  blou. 

Die  Liefde  is  Dierlik 

’n  Hele  sekonde  lanh-lank 
het  ek  jou  gesien  gelede 
en  lank  verlang,  en  drank 

van  liefde  haastig  weggesuip 
soos  ’n  hees  in  die  looikuip 
sag  en  leeg  die  dae  dink. 
Soek  op  die  soetste  veld 
die  dool  en  tongklem  gras 
heel  uitgeruk,  miedkolom 

blind  aangestaar  die  rond 
mooi  kronologiese  gebond 
geluk  wat  vir  my  bedoel. 
Maar  ek  het  kopsku  rug 
en  modder  glipgly  vasgestop 
en  my  harte  was  terug 

van  heerlik  klop  soos  toe 
my  moeder  voor  die  ploeg 
my  vryheid  staar  beny. 


54 


Boekbesprekings 


J.  S.  Rabie:  ONS  DIE  AFGOD. 

A.  A.  Balkema,  Kaapstad,  1958. 

Prys  15/- 

Van  hierdie  soort  romans  word 
daar  nie  baie  geskryf  in  Afri- 
kaans  nie.  Dis  ’n  verhaal  van 
verliefde  jongmense  wat  stry  om 
die  behoud  van  hulle  liefde  in  ’n 
liefdelose  omgewing.  Eintlik  is 
dit  die  verhaal  van  menslike  ver- 
houdings  in  ’n  veelrassige  same- 
lewing  waar  kleurvei’skil  die 
grondslag  vorm  van  maatskap- 
like  vooroordeel  — die  verhaal 
speel  af  in  die  Boland,  in  ons 
tyd. 

’n  Skrywer  wat  hierdie  soort 
stof  aandurf  het  bowe-al  kennis 
nodig  van  één  mens;  homself.  Hy 
moet  hom  met  hom  self  kan 
konfronteer  en  sy  eie  reak- 
sies  kan  peil  tot  in  die  moer  van 
sy  bestaan  om  vandaar  af  uit  te 
beeld  wat  hom  pla. 

Die  verhaal  van  die  liefde  van 
jongmense  bied  niks  nuuts  in  si- 
tuasie  en  diepte  van  beelding 
nie.  Om  billik  te  wees  moet  mens 
geredelik  erken  dat  dit  nie  die 
swaartepunt  van  die  roman  is, 
of  bedoel  was  om  te,  wees  nie. 
Die  swaartepunt  moet  wees  die 
wisselwerking  vanuit  ’n  liefdelo- 
se  omgewing  op  ’n  ontwakende 
liefde.  Saak  is  dan  dat  die  lief- 
deloosheid  van  die  omgewing  tot 
op  die  been  oopgevlek  moet  word 
sodat  die  verliefde(s)  se  reaksie 
vir  ons  aangrypende  werklikheid 
word,  waardeur  ons  dan  kan  ver- 
staan  d.w.s.  emosioneel  verstaan, 
hoe  die  verliefdes  as  enkelinge 
reageer  en  as  paar  mekaar  aan- 
trek  of  afstoot  en  hoe  hulle  as 
enkelinge  en  as  paar  in  wissel- 
werking  tree  met  die  liefdelose 
omgewing. 

Enkele  van  die  situasies  het 
hierdie  waarde:  waar  die  man  sy 
verloofde,  wat  kan  swem,  aan 
haar  self  oorlaat  in  die  branders 
om  ’n  kleurling,  wat  nie  kan 
swem  nie,  te  red;  waar  die  man 
hom  vereenselwig  met  die  kleur- 
lingarbeiders;  waar  die  man  die 
kleurling  se  vernielde  motorban- 
de  eiehandig  vervang.  Hierdie 
soort  insident  is  egter  te  skaars, 


en  daarby  word  dit  te  seer  van 
buite  af  ontleed,  sonder  dat  ons 
die  siel  van  die  mens  in  die 
woord  kry. 

M.a.w.  daar  is  ’n  soort  mag- 
teloosheid  teenoor  die  stof,  ’n 
soort  bevangenis,  waardeur  ons 
genoop  voel  om  die  gebrek  te 
soek  in  die  skr^wer  se  onvermoë 
om  hom  te  konfronteer  met  hom 
self.  Daardeur  word  die  grootste 
gedeelte  van  wat  hier  aangebied 
word  weinig  meer  as  die  soort 
ongare  emosionalisme  wat  ons 
as  propaganda  op  ons  brood  en 
botter  kry  by  allerlei  geleenthe- 
de:  die  verskil  — dit  staan  nou 
ook  in  Afrikaans.  Dat  dit  so  uit- 
geval  het  is  baie  jammer,  want 
ons  het  in  Afrikaans  op  hierdie 
tydstip  ’n  groot  behoefte  aan 
doodeerlike  boeke  oor  hierdie 
onderv/erp  wat  gryp  tot  in  die 
siel. 

Die  kern,  ontbloot,  kan  laat 
sien  wat  ons  bedoel.  Frans  is  ver- 
lief  op  Hermien,  broer  van 
Willem,  wat  getroud  is  met  De- 
borah.  Willem  en  die  kleurling 
Jan  het  saam  groot  geword;  Jan 
keer  teiug  na  die  omgewing  en 
wil  ’n  stukkie  grond  koop,  ’n 
stukkie  van  sy  geboortegrond. 
Willem  se  ouers  en  sy  omgewing 
is  christene  — laat  ons  dan  maar 
sê:  klipchristene  — en  hulle  is 
die  liefdelose  bestanddeel.  Frans 
is  die  ,,idealistiese”  liberalis; 
Willem  en  Hermien  is  so  te  sê 
draadsitters.  Jan  is  verteenwoor- 
diger  van  die  groot  groep  besit- 
loses  in  die  Boland  wat  daarby 
nog  belas  is  met  ’n  ander  ge- 
laatskleur.  Aan  die  einde  van  die 
verhaal  staan  dit  só:  Jan  ver- 
moor  nie  een  van  die  gevoello- 
ses  uit  die  omgewing  nie  — nie 
vir  Willem  se  vader  of  vir  De- 
borah  of  vir  die  predikant  nie 
— nee,  vir  Willem,  die  persoon 
wat  ernstig  met  die  probleem 
worstel  en  wat  met  simpatie 
vervul  is  teenoor  die  speelmaat 
van  sy  jeug.  Willem  is  dood  en 
Jan  sal  seker  ook  moet  sterf. 
Frans  en  sy  geliefde  vertrek  uit 
die  omgewing.  Die  liefdelose  ge- 
meenskap  het  getriomfeer  en  die 
gehate  indringers  (die  idealiste 

en  die  besitloses)  is  „op  hulle 
plekke  gesit”. 

As  letterkunde  faal  dit  omdat 
dit  nie  uitstyg  tot  die  bomens- 
like  wat  verruiming,  verademing 
en  suiwering  moet  bring  nie,  en 
as  propaganda  mis  dit  die  sug- 
gestie.  Daardeur  is  dit  ’n  boek 
wat  ons  nie  bly  pla  nadat  ons  dit 
gelees  het  nie. 

Sonder  letterkundige  verdien- 
ste  is  dit  egter  nie.  Soos  reeds 
aangedui,  is  daar  sommige  insi- 
dente  wat  spannend  in  hulle  dra- 
matiese  botsing  weergegee  is. 
Die  verdienstelikste  is  egter  die 
beeldryke  taal  wat  ons  dwars- 
deur  die  boek  aantref. 

Mens  wonder  net:  Is  Rabie  nie 
in  sy  aanleg  en  wese  eintlik  ’n 
dramatikus  nie? 

Leon  Rousseau:  MARCO  POLO 
VAN  VENESIë.  Tafelberg- 
Uitgewers,  Kaapstad,  1958. 
Prys:  12/6. 

Marco  Polo  se  reis  na  die  Oos- 
te  in  die  dertiende  eeu  staan  in 
ons  geskiedenisboeke  vermeld  as 
’n  belangrike  gebeurtenis  in  die 
ontwikkeling  van  die  Weste. 
Maar  vir  die  meeste  van  ons,  ook 
vir  die  skrywer  hiervan,  bly  dit 
ons  hele  lewe  lank  ’n  onpersoon- 
like  feit,  iets  wat  doer  ver  plaás- 
gevind  het  en  wat  verrig  is  deur 
’n  man  wat  ons  volkome  koud 
laat.  Die  gebeurtenis  bly  belang- 
rik  net  omdat  die  geskiedskrywer 
ons  verseker  dat  dit  belangrik  is. 

Vir  Afrikaanse  lesers  is  hier- 
die  hele  geskiedenis  verwerk  in 
’n  sprankelende  verhaal  vol  span- 
ning  en  menslikheid,  wat  ons  op- 
nuut  laat  besef  dat  die  lewe  self 
heel  dikwels  vreemder  dinge  op- 
lewer  as  die  wildste  verbeel- 
dingsvlugte  van  ’n  skrywer. 

Dis  nie  ’n  vertaling  nie,  maar 
’n  herskepping  en  ’n  herbelewing 
van  die  ou  feite.  Dis  ’n  geslaagde 
stuk  werk  en  dit  behoort  gelees 
te  word  deur  elke  lid  van  ons 
gesiíme. 

H.  J.  Vermaas:  DIE  YSTER- 
KLIP.  Dagbreek-Boekhandel, 
Johannesburg,  1958.  Prys  12/6. 
Vermaas  vertel  hier  oor  die  man- 
wording  van  ’n  penkop.  Dis  die 
afloop  van  die  neëntiende  eeu. 


Willie  Schoeman  het  in  die  Bo- 
Vrystaat  ’n  plaas  geërf  en  op 
baie  jong  leeftyd  laat  sy  vader 
die  verantwoordelikheid  van  die 
bestuur  oor  aan  die  onvolwasse 
penkop. 

Toe  breek  die  Engelse  oorlog 
uit,  en  Willie  sluit  aan  by  die 
burgermagte  as  vrywilliger  om- 
dat  sy  vader  te  oud  is  vir  krygs- 
diens. 

Só  beland  hy  in  die  slag  van 
Magersfontein,  mens  alleen,  son- 
der  die  beskermende  hand  van 
’n  bloedverwant,  vriend  of  ken- 
nis.  Tydens  die  voorbereidings 
vir  die  slag  kry  ons  om  die  beurt 
besonderhede  oor  die  Boerekamp, 
waarby  Willie  betrokke  is,  afge- 
wissel  met  WiIIie  se  mymeringe 
oor  sy  plaasbestaan.  Sodoende 
sien  ons  gaandeweg  hoe  ’n  pen- 
kop  lewensryper  word,  om  in 
die  slag  van  Magersfontein  — 
waar  hy  ernstig  gewond  word  — 
volwassenheid  te  bereik. 

Die  verhaal  is  treffend  sober 
vertel  en  die  egtheid  daarvan  is 
oortuigend. 

Henriette  Grové:  DIE  GOEIE 

JAAR.  Nasionale  Boekhandel. 

Kaapstad,  1958.  Prys:  7/6. 

Hoe  dat  ’n  man  sy  einde  bereik 
as  gevolg  van  sy  gewetenswroe- 
ging  omdat  hy  in  die  verlede  ’n 
onskuldige  laat  boet  het  vir  sy 
eie  hoogverraad,  is  die  grondslag 
van  hierdie  drama  wat  vertel  van 
smokkelary  op  die  grens  tussen 
die  Vrystaat  en  Basoetoland  aan 
die  einde  van  die  vorige  eeu. 

Uitwendig  is  die  botsing  tus- 
sen  die  man,  wat  wil  bieg  en  so- 
doende  sy  gewete  verlos,  en  sy 
vrou  wat  die  geheim  wil  bewaar 
vir  die  onthalwe  van  haar  kin- 
ders. 

Die  drama  bied  eintlik  net  die 
slottoneel  aan  van  ’n  lang  ly- 
dingsgeskiedenis,  en  dit  is  mis- 
kien  die  rede  waarom  daar  ’n  ge- 
brek  is  aan  botsende  handeling 
wat  gaandeweg  styg  tot  die  kli- 
maks  en  die  ontknoping. 

Die  konsepsie  bied  nogal  heel 
veel  moontlikhede  gesien  vanuit 
die  standpunt  van  die  skeppende 
kunstenaar.  In  wese  sou  ek  egter 
sê  dat  ons  hier  te  doen  het  met 
stof  vir  ’n  roman  met  diepgang 

en  nie  vir  ’n  drama  nie.  Van- 
daar  dat  die  opvoering  van  die 
stuk  verlede  jaar  mens  in  meni- 
ge  opsig  emosioneel  so  onbevre- 
dig  gelaat  het. 

DIE  AFRIKAANSE  WOORDE- 

BOEK,  Deel  III.  Staatsdruk- 

ker,  Pretoria,  1957. 

In  1950  het  deel  I van  die  lang- 
verwagte  Afrikaanse  Woorde- 
boek  verskyn,  in  1955  deel  II,  en 
in  1957  deel  III,  terwyl  die  vol- 
gende  deel  sowat  gereed  is.  Dit 
alles  getuig  van  die  werkdrif 
van  dr.  P.  C.  Schoonees,  die 
hoofredakteur,  en  sy  personeel. 
Intussen  is  Mattheus  Fransois 
Toerien,  wat  sewentien  jaar  lank 
aan  die  redaksie  verbonde  was, 
oorlede;  sy  aandeel  aan  die  werk 
word  in  die  voorwoord  in  herin- 
nering  geroep. 

Die  woordeversameling  het  na 
1950  teen  versnelde  pas  plaasge- 
vind  en  die  aantal  woordkaartjies 
bedra  in  1957  reeds  650,000, 
terwyl  36  vrywillige  medewer- 
kers  na  1954  elk  meer  as  35 
kaartjies  tot  die  versameling  by- 
gedra  het. 

Deel  III  bevat  slegs  woorde 
met  G as  beginletter.  In  hierdie 
deel  kry  ons  veral  te  doen  met 
Afrikaanse  woorde  van  Bantoe, 
Boesman,  Hottentotse  en  ’n  hele 
aantal  van  Engelse  oorsprong,  en 
veral  die  woorde  wat  met  gh-  be- 
gin  laat  sien  hoe  belangrik  veel 
ons  uit  die  Suid-Arikaanse  in- 
boorlingtale  geleen  het  in  die  ver- 
skillende  geweste  van  ons 
spraakgebied.  Trouens,  ’n  taal- 
kundige  verantwoording  van 
hierdie  groepie  woorde  alleen  al 
(bl.  237  — 251  — 3 kolomme  per 
bl.)  kan  uitloop  op  ’n  omvang- 
ryke  studie  as  ons  lig  wil  werp 
op  die  ontleningsomstandighede, 
betekeniswysiging  en  ontwikke- 
ling,  en  die  nodige  klankaanpas- 
sings. 

Dit  val  mens  op  dat  sommige 
van  hierdie  klankaanpassings  al- 
reeds  sover  deur  gevoer  is,  dat  jy 
dikwels  nie  meer  vermoed  dat 
jy  met  ’n  ontleende  woord  in 
Afrikaans  te  doen  het  nie.  So  het 
dit  my  jare  lank  gepla  dat  Joc- 
hem  van  Bruggen  in  een  van  sy 
vroeër  werke  iemand  beskryf  het 


as  ’n  (jaivere  man;  die  vorm  wou 
ek  herlei  tot  (jaaf-(jawer,  maar 
dan  was  (jawere  on-Afrikaans  en 
sodoende  was  mens  geneig  om 
Van  Bruggen  se  „Hollandse”  af- 
koms  by  te  haal.  Die  oplossing  is 
egter  moontlik  eerder  te  soek  by 
die  uit  Hottentots  ontleende 
woord  (jlwwwerig  — uithale- 
rig,  spoggerig  windmakerig 
(bl.  241/1). 

Hoe  bont  die  taalbeeld  hier  is, 
besef  jy  as  jy  ontdek  dat  hierdie 
groep  woorde  ook  leenwoorde  uit 
Engels  herberg,  bv.  ghielie  — 
handlanger  van  ’n  hengelaar,  en 
ghieliemientjies  — klein  vissie. 

Terloops:  die  vorm  Giuiries 
waarna  verwys  word  by  garies 
(bl.  28/111),  word  nie  in  sy,.alfa- 
betiese  volgorde  vermeld  en  be- 
spreek  nie. 

’n  Enkele  keer  is  ’n  verklaring 
nie  heeltemal  volledig  nie.  Bv. 
Gatskuur  as  ’n  plat  benaming  in 
Namakwaland  (meestal  onder 
kleurlinge)  vir  handmaalstene, 
begryp  mens  maar  half  as  nie 
ook  vermeld  word  dat  die  beson- 
dere  maalsteen  waarna  verwys 
word  eintlik  die  skuiwergatmeul 
is,  dus  genoem  weens  die  feit  dat 
in  die  boonste,  bewegende  steen 
’n  skuiwergat  is  waardeur  die 
graan  ingegooi  word  wat  gemaal 
moet  word;  hiervan  het  die  blan- 
ke  inwoners  van  die  ge- 
bied  (Upington,  Kakamas  en  om- 
gewing)  spottend  gatskuiiver- 
meul  gemaak,  omdat  die  maler 
dan  so  ongemaklik  moet  rond- 
skuif!  Eintlik  is  dit  dan  skuiwer- 
gat  wat  skuilgaan  agter  gat- 
skuur,  en  by  die  verklaring  moes 
na  skuiwergatmeul  verwys  ge- 
wees  het. 

Laasgenoemde  geval  laat  eg- 
ter  sien  dat  die  redaksie  van  die 
woordeboek  slegs  kan  ploeë  met 
die  kalwers  wat  hy  het?  ’n  Mate 
van  volledigheid  — ook  in  die 
verklarings  — kan  slegs  bereik 
word  indien  meer  vrywiliige  me- 
dewerkers  oor  die  hele  land 
voortdurend  en  aanhoudend 
woordmateriaal  opteken  en  aan 
die  woordeboekkantoor  stuur. 

So  gaandeweg  word  ’n  gedug- 
te  hoeveelheid  taalstof  tot  be- 
skikking  gestel  van  die  belang- 
st^lende  soeker,  en  dit  is  reeds 

duidelik  dat  die  Afrikaanse  taal 
oor  ’n  verbasingwekkende  skat 
woordmateriaal  beskik,  wat  ’n 
mens  eintlik  daarna  laat  verlang 
dat  die  dag  spoedig  moet  aan- 
breek  waarop  die  laaste  deel  van 
die  eerste  druk  die  lig  sien. 

By  die  besef  dat  die  pad  na 
voltooiing  van  die  eerste  skof 
nog  lank  is,  moet  mens  egter  die 
redaksie  gelukwens  met  wat 
reeds  bereik  is. 

TEENSTELLINGS  IN  DIE 

TAAL  deur  ABEL  J.  COET- 

ZEE.  Nasionale  Boekhandel, 

Kaapstad  1958.  Prys  : 15/- 
Die  treffendste  kenmerk  van 
hierdie  werk  is  sy  oorspronklik- 
heid.  Die  meeste  stukke  is  ge- 
baseer  op  intensiewe  navorsing 
en  die  resultate  is  gewoonlik  ver- 
basend,  soos  in  die  studie  van 
die  woorde  springmielies  x kie- 
piemielies,  van  die  woord  een- 
poMierig  en  van  die  begrip: 
skuiwergat. 

Insiggewend  is  die  langer  stu- 
dies  oor  onderwerpe  soos:  Taal- 
gemeenskap  en  enkeling  en  die 
wisselwerking  wat  ’n  lewege- 
wende  invloed  op  die  taal  uitoe- 
fen,  die  stuk  oor  die  Afrikaanse 
en  Engelse  geografiese  „kolle” 
in  ons  land,  en  die  kykie  agter 
die  sluier  voor  die  dialektiese 
herkoms  van  Afrikaans. 

Prof.  Coetzee  is  nooit  dogma- 
ties  en  gee  nooit  opinies  in  die 
plek  van  feite  nie,  en  dit  verhoog 
die  wetenskaplike  waarde  van 
hierdie  taalstudies.  Maar  veral  is 
hierdie  bundel  ’n  inspirasie,  want 
’n  mens  kom  terdeë  onder  die  be- 
sef  van  die  geweldige  moontlik- 
hede  en  die  groot  veld  wat  nog 
vir  die  Afrikaanse  taalvorser 
wag  om  te  verken. 

Die  kaarte  wat  in  die  Buro  vir 
Taal-  en  Volkskundige  Navor- 
sing  aan  die  Universiteit  van  die 
Witwatersrand  gemaak  en  voor- 
berei  is,  wek  ’n  mens  se  hoogste 
waardering,  veral  as  ’n  mens  be- 
sef  dat  Prof.  Coetzee  feitlik  al- 
leen  die  Buro  is.  Hoeveel  ure  se 
moeisame  werk  lê  nie  agter  hier- 
die  vrugbare  geskrifte  nie. 

Die  gedagte  kom  by  ’n  mens  op 
dat  so  ’n  navorsing  eintlik 
deur  die  staat  ondersteun  be- 


hoort  te  word,  want  dit  is  duide- 
lik  dat  ons  grammatikaboeke 
geen  een  persent  van  ons  taal  vir 
ons  beskryf  nie  en  die  uur  is 
laat,  want  veel  wat  nog  bestaan 
spoel  die  dongas  in.  Ons  paar 
taalgeograwe  is  nie  in  staat  om 
die  hele  gebied  te  verken  soos 
dit  hoort  nie.  Soos  die  Woorde- 
boekkantoor  woorde  versamel, 
behoort  ’n  staatsburo  taalkundi- 
ge  materiaal  in  te  samel.  EN 
DIE  UUR  IS  LAAT. 

HUPPELKIND.  Deel  1 en  2, 
deur  W.  O.  KUHNE,  Tafelberg- 
Uitgewers,  Kaapstad  1958. 

Daar  is  weinig  Afrikaanse  kin- 
dersprokies  in  boekvorm  wat  ook 
van  literêre  waarde  is;  gewoon- 
lik  is  die  kinderfantasie  daarin 
nie  net  elasties  nie,  maar  verrek. 
Kuhne  het  nie  alleen  die  verhaal 
sekuur  beplan  nie,  maar  ook  die 
vorm  van  die  kindersprokie  be- 
hou  in  hierdie  werkies  van  hom. 

Die  groot  druk,  die  element 
van  herhaling  en  die  prikkeling 
van  die  belangstelling  deur  mid- 
del  van  verskillende  geheimsin- 
nige  en  ongewone  gestaltes,  en 
ook  die  mooi,  nie-oordrewe  il- 
lustrasies  verhoog  die  waarde 
van  hierdie  boekies  tot  iets  meer 
as  net  die  gewone  „kinderver- 
haal.” 

NEERSLAG  deur  ELIZABETH 
EYBERS.  Nasionale  Boekhan- 
del  Bpk.,  Kaapstad  1958. 

Dit  is  die  poësie  van  ’n  digteres 
wat  met,  die  vorm  enige  toer  kan 
uithaal,  en  met  die  woord  fyn  en 
sekuur  kan  meet  en  pas.  Die  styl 
is  hier  nie  die  Dertiger  styl  van 
die  eerste  paar  bundels  van  hier- 
die  digteres  nie,  dog  die  tradisie 
van  die  kunsuiting  is  dieselfde: 
moeder  en  kind,  die  trietsige  ge- 
stalte  (Job,  Middeljarige,  In  die 
Kerk,  Ongeluk  in  Fordsburg), 
man  en  vrou,  beelde  uit  die  ver- 
lede  e.s.m.,  maar  verdwyn  het  die 
natuurgedigte  en  die  klein 
vreugdes  van  impressies. 

Interessant  is  die  woordkuns 
en  semantiese  nostalgie  vam 
ERFS'TUK  wat  ’n  beeld  gee  van 
die  digteres  se  verfynde  tegniek 
en  haar  verbluffende  vermoë  om 
die  woord  en  vers  te  laai  en  te 

vul  met  iets  meer  as  net  sy  se- 
mantiese  integrasie  in  ’n  sinsne- 
de;  daar  kom  iets  by  uit  die  ver- 
lede  soos  ’n  geur  of  ’n  indruk  of 
’n  sintuiglike  waarneming,  en  die 
werkiikheid  word  byna  pynlik 
opgetower:  klanke  wat  glaa  of 
kantig  op  die  tong  getintel  het, 
waarvan  die  smaak  vergaan  — 
lampolie,  klepel,  kraffie,  lampet- 
kom,  serfyn,  aluinsteen,  lampet- 
lewertraan  . . . die  kronkel  van 
my  oorkanaal  was  vol  sagtarten- 
de  sillabes  wat  kon  toor  dat  der- 
tig  jaar  smelt  tot  ’n  kaiingkol; 
(Kyk  daardie  laaste  beeld  — 
iewers  praat  C.  Day  Lewis  van: 
„the  living  image”  en  Vestdijk 
praat  van  „De  poësie  een  kiem- 
cel  — een  ,glanzende’  kiemcel  — 
de  poësie  het  stadium  van  eeu- 
wige  jeugd  in  de  ontwikkeling 
van  die  menselijke  geest,  — een 
jeugd  zo  eeuwig,  dat  zij  op  para- 
doxale  wijze  de  ouderdom  mede 
omvat  en  in  zich  opneemt”.)  So 
lyk  poësie.  Ook  en  baie  ander 
plekke,  maar  geheel  anders  as 
voorheen.  Vandag  bv.  ,,Die  mens- 
dier”  waar  dit  voorheen  met 
meer  idealisme  gesien  is,  dink 
bv.  aan  die  beroemde  Maria  en 
tog  amper  in  Tersiene,  maar 
daar  is  die  plesier  van  die  woord- 
klanke  miskien  sterker  as  die 
van  die  menslike  tema. 

Het  ouer  word  dan  tog  sy  verbit- 
tering  gebring?  Krabbel  dui  op 
die  ivoortoring  wat  tog  nog  ’n 
skuilhoek  bly: 

Slegs  een,  van  wie  die  blik  ver- 
gly  uit  die  gesprek,  bedek  die 
vonk  van  drome  en  verdriet  — 
nie  jonk,  maar  driftig,  ouderdom- 
loos,  bly. 

Hierdie  kunstenaarsverheerli- 
king  is  natuurlik  ook  Dertiger- 
simptoom. 

En  dan  is  daar  in  hierdie  bun- 
del  die  worsteling  met  die  werk- 
likheid,  met  die  uitbeelding  van 
die  volle  verskynsel  en  die  sin 
agter  sy  bestaan  : Seun  in  die 
Son,  Ongeluk  in  Fordsburg,  Tuis 
onder  meer.  En  daar  is  effens 
iets  wat  pyn  gee  aan  so  ’n  werk- 
likheid,  soos  in  Familiegroep, 
waarin  dit  uitvonk  in  die  woord 
dreunimg;  ook  in  Vertrek,  waar- 
in  die  woorde  krimp  en  sout  van 
trane  die  gevoel  aangee  wat  al- 


tyd  bibber  net  onderkant  elke 
situasie  of  ding  of  gedagte. 

Hierdie  uitinge  is  gestroop  van 
alle  tooisel;  wat  oorbodig  kon  ge- 
wees  het,  is  laat  vaar,  net  die 
kern  van  alle  voel  en  dink  wat 
in  hierdie  poësie  gegiet  is,  is 
weergegee,  dus  dra  die  styl  ’n 
nuwe  kernagtigheid  en  tref- 
krag  — ’n  rigting  wat  in  ’n  mate 
in  Die  Helder  Halfjaar  reeds 
aangedui  is. 

SMIT,  Soul  Erasmus  DIE  HAL- 

WE  GOD.  Dagbreek  Boekhan- 

del,  Johannesburg.  1958. 

Hierdie  bundel  bestaan  uit  ’n  si- 
klus  van  nege  en  veertig  sonnette. 
Graag  stel  ons  dit  heel  aan  die 
begin  met  groot  nadruk:  hier  het 
ons  werk  van  ’n  besondere  gaaf- 
en  rypheid.  Hoewel  dit  ’n  eerste- 
lingwerk  is,  is  dit  bepaald  nie 
jeugwerk  nie.  Dit  openbaar  in- 
teendeel  ’n  afgerondheid,  ’n 
strakke  spanningslyn  van  die 
eerste  tot  die  laaste  sonnet  wat 
slegs  by  ’n  digter  van  vele  wer- 
ke  verwag  kan  word.  Dit  is  be- 
paald  wat  hierdie  bundel  is:  ’n 
voldrae  ryp  werk,  wat  ontspring 
het  uit  die  innerlike  worsteling 
van  ’n  ryk  gees. 

Vir  die  leser  wat  nie  dieper  wil 
delf  nie,  is  dit  hier  te  doen  om 
die  Bybelverhaal : groots  word 
die  hoofmomente  uit  die  heilsge- 
skiedenis  verbeeld,  vanaf  die 
skeppingsdaad  tot  by  Betlehem 
en  (Jetsemane,  sonder  om  enig- 
sins  ’n  gedetaileerde  opsommen- 
de  oorsig  te  probeer  gee.  Soms 
is  dit  slegs  ’n  sin,  soms  ’n  frase, 
soms  ’n  enkele  woord  wat  die 
bekende  geskiedenis  in  hierdie 
verse  tot  gestalte  laat  kom. 

Op  die  tweede  vlak  is  die  verse 
egter  geweef  om  die  wese  van 
die  mens,  hierdie  deur  God  ge- 
skape  wese.  Die  digter  kom  hier- 
in  te  staan  voor  die  uiteindelike 
probleem  van  sy  wese,  sy  mens- 
syn,  en  van  sy  bestemming,  sy 
geworpe-syn.  Met  intuïtiewe 
blik  probeer  hy  die  transendente 
deurpyl;  met  angs  en  jubel  in 
sy  siel  word  hy  deur  die  metafi- 
siese  lewensraaisel  getref;  hy 
worstel  om  hierdie  raaisel  te  be- 
gryp.  Op  hierdie  vlak  is  die  poë- 
sie  van  Smit  ’n  weerspieëling  van 

die  volle  lewe  en  ’n  voedende 
krag  tot  die  lewe  — ’n  heendui- 
ding  na  die  grense  van  die  mis- 
terie,  ’n  deurdringing  en  ont- 
sluiering  van  die  sin  van  die  ewi- 
ge  raaisel,  ’n  tasting  na  die  on- 
kenbare,  die  onsegbare,  die  onsig- 
bare  wêreld  van  die  Andere,  ’n 
ontgrensing  van  die  tydruim- 
telike  bestaan,  ’n  binnedringing 
van  die  Oneindige.  Die  mens  as 
geworpe-syn  word  hier  meer  as 
hyself  — hy  word  ’n  syn-tot-die- 
Ewige. 

Op  ’n  volgende  vlak  openbaar 
die  verse  nog  eens  ’n  boeiende 
tafereel:  ’n  grootste  spanning 
tussen  die  mens  en  God.  Die  aan- 
vanklike  eenheid  of  geheelheid 
word  verskeur  eerstens  deur  die 
skeppingsdaad  van  God  self 
waardeur  skeiding  teweegge- 
bring  word  tussen  God  en  mens, 
en  voorts  deur  die  mens  in  sy 
vervreemdingsdaad,  sy  af-sonde- 
ringsdaad.  Dan  hunker  die  mens 
terug  na  sy  Skepper,  dan  wor- 
stel  hy  om  die  oereenheid  te  her- 
stel  dan  gr^^  hy  na  elke  geleent- 
heid  om  weer  die  Ewige  deelag- 
tig  te  word,  om  verlos  te  word 
van  hierdie  aarde-gebondenheid. 
Hierdie  swerftog  van  die  mens 
word  kragtig  verwoord  in  sonnet 
XL  My  God,  hoe  ver  het  U vir 
my  laat  swerwe 

U skepping  deur:  In  Eden  was 
ek,  poort  van  oerbegin  en 
skuld  wat  my  gedryf  het  voort 
die  eeue  deur  op  soek  na  U wat 
ek  moes  derwe. 

Dit  eindig  in  die  angsroep  om 
God;  dit  word  die  roep  van  al  die 
mense  deur  al  die  eeue  heen  — 
’n  roep  om  een  te  word  met  die 
Ewige  Bron: 

O God,  barmhartig  — ewig 
— ek  het  net  bly  val 
Ai,  Here,  is  die  einde  nog  so 
ver  ? 


Vierdens,  en  hier  het  ons  ’n 
unieke  bydrae  in  ons  Afrikaanse 
poësie,  kry  ons  in  die  verse  die 
vlak  van  die  Bo-tydelike,  die  Bo- 
ruimtelike,  van  God  self.  Die  we- 
se  God  wat  hier  met  die  mens 
gekonfronteer  word,  is  die  Le- 
wende,  die  Ewige.  Die  teïstiese 
godsbeeld  is  merendeels  Calvi- 
nisties  geteken  — in  etlike  son- 
nette  besonder  getrou  aan  die 
Skrifsieninge.  Vergelyk  veral 
Sonnet  XLI:  God  is  die  Gans- 
Andere,  die  transendente  wese; 
tog  is  Hy  immanent  werksaam 
in  Sy  skepsele: 

o heil’ge  Vuur,  die  Drie  wat 
EEN  is: 

Gloed  en  Brand 

en  Lig,  o Altaarvlam  — teen 
U is  niks  bestand  — 
o Bos-aan-Brand  en  Blanke 
Ster,  o Tong-van-Vuur 
en  Vuurkolom  wat  gloei  in  nag- 
woestyn  en  uur 

van  hoogste  nood,  o Gloed  wat 
woon  in  U profeet; 

Wat  is  daar  nog  wat  ek  omtrent 
U vuur  moet  weet  ? 

In  heilige  erns  en  algehele  oor- 
gawe  word  die  wese  God  in  hier- 
die  verse  uitgebeeld  as  die  Rus- 
telose  wat  in  die  geskapene  die 
rus  besoek  het.  Die  hele  bundel 
word  ’n  worsteling  van  God  om 
weer  die  ewewig  wat  deur  die 
mens  versteur  is,  te  herstel.  Die 
mens  wou  nie  mens  bly  nie,  maar 
as  ’n  „halwe  god”  het  hy  die 
grense  van  sy  geskapenheid  oor- 
skry  — so  is  die  rus  van  God  in 
Sy  skepping  versteur.  Die  uit- 
einde  is  die  terugkeer  tot  die 
Oer-vorm.  Onheilvol  val  die  slot- 
woorde  van  die  bundel  op  ons  as 
mensekinders : 

Woes  en  leeg 
is  weer  die  aarde.  Peinsend 
sweef  my  Gees,  ge-heel  en 
goed. 

M.  S.  du  B. 

Reyer  Anslo : PARYSCHE  BRUILOFT : Treurspel.  Van  inleidiníï  en  aan- 
tekeningen  voorzien  door  Dr.  H.  H.  Knippenberg.  Zwolse  drukken  en 
herdrukken,  1958,  nr.  30.  Prys : f.5,  ing. 

C.  G.  S.  de  Villiers:  MUSICI  EN  MENSE.  Nasionale  Boekhandel,  Kaap- 
stad,  1958.  Prys : 11/6. 

Eeltsje  Halbertsma :.  POEZIJ  EN  PROAZA  FAN  E.H.  Bloemlêzing  ut  syn 
werk,  mei  ynlieding  en  oantekeningen  van  Dr.  J.  H.  Brouwer.  Zwolse 
drukken  en  herdrukken,  1958,  nr.  34.  Prvs : f.7.50  ing. 

DE  FRAGMENTEN  VAN  DE  TWEEDE  ROSE,  uitgegeven  door  Prof. 
Dr.  K.  Heeroma.  Zwolse  drukken  en  herdrukken,  1958,  nr.  33.  Prys: 
f.9  geb. 

MARIKEN  VAN  NIEUMEGEN,  ingeleid  en  van  aantekeninge  voorzien 
door  Dr.  L.  Debaene.  Reeks:  Klassieken  uit  de  Nederlandse 
Letterkunde.  Zwolle,  1958,  nr.  10.  Prys  f.3.25. 

JACQUES  PERKS  GEDICHTEN,  volgens  de  eerste  druk  (1882).  Uit- 
gegeven  door  Dr.  G.  Stuiveling.  Zwolse  drukken  en  herdrukken,  1958, 
nr.  10.  Prys:  f.lO  ing. 

Pelgrim  Pullen : DIE  NAVOLGINGHE  CHRISTI,  ingeleid  en  toegelicht 
door  Prof.  Dr.  A.  van  Elslander.  Kon.  Vlaamse  Academie  voor  Taal- 
en  Letterkunde,  Reeks  III,  nr.  36,  Gent  1958. 

Suid-Afrikaanse  Spoorweë: 

1.  LYS  PASSASIERSWA-  EN  -TROKTERME,  1957. 

2.  LYS  SPYSKAARTTERME,  1957. 

3.  MOTORTERME  (s.j.  — 1957?) 


Briefwissel' 


Mnr.  W.  C.  Groenewald,  Leeudoringstad,  skryf : 

In  die  artikel  :i  Die  Nuwe  Vorm  en  Prosa  (Junie  1958)  deur  Soul, 
kom  iets  voor  wat  nie  vir  my  duidelik  is  nie.  Op  bl.  53  noem  hy  ’n  gedig 
NAG,  waarvan  hy  op  bl.  56  sê:  ,,’n  Juweel  is  dit,  en  tog  is  dit  vreemd 
dat  hierdle  gedig  heeltemal  onbekend  gebly  het  in  Afrikaans.” 

Die  ,,gedig”  waarna  hier  verwys  word  is  dan  ’n  gedeelte  prosa  van 
Sangiro  wat  in  digvorm  geskryf  is ! (Vgl.  Uit  Oerwoud  en  Vlakte,  bl.  149). 
Graag  verneem  ek  Soul  se  kommentaar. 

Soul  antwoord : Inderdaad  is  dit  só.  Ook  met  die  ander  aangehaalde 
gedeeltes  is  ,,geknoei”  — met  die  medewete  van  die  redaksie ! Doel 
was  om  te  toon  hoe  die  digvorm  ons  deur  ons  oë  bystaan  om  die 
betekenis  van  elke  aparte  woord  uit  te  diep,  terwyl  ons  dié  hulpmiddel 
gewoonlik  in  prosa  moet  mis. 


By  die  Hoofbestuursvergadering  verlede  September  in  Durbanville 
is  die  volgende  bestuur  verkies : 

Voorsitter:  Prof.  Abel  Coetzee. 

Ondervoorsitters : Proff.  M.  S.  B.  Kritzinger  en  D.  F.  Malherbe. 

Sekretaris/Penningmeester : Dr.  J.  Kromhout. 

Hulpsekretaris : Dr.  S.  C.  Hattingh. 

Die  erelidmaatskap  van  mev.  M.  M.  van  den  Heever  en  prof.  T. 
J.  Haarhoff  is  bekragtig,  asook  die  gewone  lidmaatskap  van  dertien 
nuwe  lede.  Die  stigting  van  twee  fondse  is  goedgekeur,  waarvan  beson- 
derhede  later  vrygestel  sal  word.  Die  volgende  gedenkplaat  van  die 
Skrywerskring  sal  op  die  graf  van  wyle  C.  M.  van  den  Heever  onthul 
word.  ’n  Kaaplandse  lid  stel  ’n  jeugpenning  beskikbaar,  d.i.  ’n  driejaar- 
likse  prys  vir  die  beste  jeugboek.  Die  eerste  toekenning  word  in  1960 
gemaak.  Die  Skrywerskring  se  volgende  vyfjaarlikse  prys  sal  ook  in  1960 
toegeken  word,  sodat  albei  hierdie  pryse  met  die  Uniefees  van  1960 
saamval. 

Die  afgevaardigdes  na  die  Hoofbestuursvergadering  is  die  middag  van 
25  September  d.eur  die  burgemeester  en  raadsale  van  Durbanville  ontvang. 
In  die  aand  is  ’n  openbare  byeenkoms  in  die  Hoërskool  J.  J.  du  Preez 
te  Parow  gehou  en  die  gehoor  is  deur  die  voorsitter,  die  hoof  van  die  skool, 
Minnie  Postma,  Dricky  Beukes,  Gert  Pretorius,  Ben  Conradie  en  A.  J. 
J.  Visser  toegespreek. 

* * * * 

Van  die  Filippynse  sentrum  van  die  PEN,  2972-A  Sta.  Mesa  Blvd., 
Manila,  het  ons  ’n  eksemplaar  ontvang  van  hulle  kwartaalblad,  Comment. 
Van  die  artikels  wat  insiggewend  is,  noem  ons : ,,The  United  States  in 
Perspective,”  ,,On  distortion  in  Art  and  Science,”  ,,Our  Spanish  Cultural 
Heritage”  en  ,,The  Economics  of  Philippine  Culture.” 

* * * * 

Met  die  welwillende  steun  van  die  Departement  Onderwys,  Kuns  en 
Wetenskap  is  die  referate  wat  tydens  die  derde  Uniale  Skrywerskongres 
te  Pretoria  in  April  verlede  jaar  gelewer  is,  in  boekvorm  uitgegee  en 
kosteloos  aan  lede  van  die  Afrikaanse  Skrywerskring,  aan  intekenare  op 
die  Tydskrif  vir  Letterkunde  sowel  as  die  publiek  beskikbaar  gestel. 
Eksemplare  is  aan  sowat  tagtig  sentrums  van  die  PEN  oor  die  hele 
wêreld  gestuur,  asook  aan  die  Suid-Afrikaanse  kopiereg-  en  ander 
biblioteke,  Universiteite  en  ander  openbare  instansies.  Die  ontvangs  was 
besonder  gunstig.  ’n  Hele  aantal  versoeke  om  ekstra  eksemplare  is 
ontvang.  ’n  Beperkte  aantal  is  nog  voorhande  en  aanvrae  kan  gerig  word 
aan  die  Algemene  Sekretaris.  Skrywerskring,  Posbus  1013,  Johannesburg. 
* * ♦ * 

Soos  in  die  verlede,  het  die  Rembrandt-Tabakkorporasie  (S.A.) 
Beperk,  weer  eens  ’n  bydrae  aan  die  Skrywerskring  se  Noodhulpfonds 
vir  1958  gestuur.  Saam  met  die  skenkings  van  mnr.  Harm  Oost  is  reeds 
’n  redelike  bedrag  opgebou.  Ons  is  Rembrandt  besonder  dankbaar  vir 
hulle  mooi  gebaar. 

* * * ^ 

Uit  die  jongste  nuusbulletin  van  die  Japanse  PEN-sentrum,  Posbus 
586,  Tokio-sentraal,  blyk  dat  daar  in  die  afgelope  twee  maande  dertig 
vertaalde  boeke  uit  Europese  tale  in  Japannees  in  Japan  verskyn  het. 
Skrywers  wie  se  werke  vertaal  is,  sluit  onder  meer  in  :■  Katherine 
Mansfield,  George  Orwell,  Dante,  Thomas  Mann,  Hugo  von  Hofmansthal, 
Homerus,  Ernest  Hemingway,  Winston  Churchill,  E.  M.  Remarque  en 
Jules  Romains. 

♦ * * * 

Die  All  India  Writers’  Conference  en  die  PEN  se  silwerjubileum 
is  op  1,  2 en  3 Januarie  vanjaar  te  Orissa,  Indië,  gehou.  Die  konferensie 
is  onder  andere  deur  sir  Jawaharlal  Nehru  toegespreek,  luidens  ’n  nuus- 
brief  van  die  Indiese  PEN-sentrum. 

* ' ♦ * ♦ 

Uit  Australië  ontvang  ons  berig  dat  die  Internasionale  PEN-kongres 

vir  1962  te  Melbourne  gehou  sal  word,  gedurende  die  eerste  tien  dae  van 
September  1962.  Volgens  voorlopige  reëlings  sal  afgevaardigdes  ook  een 
dag  in  Canberra  en  twee  dae  lank  in  Sydney  onthaal  word. 

* * * * 

Vertalers  sal  belang  stel  in  verslae  vanuit  Warskou  betreffende  die 
eerste  internasionale  vertalerskongres  wat  aldaar.  onder  die  beskerming 
van  die  PEN,  in  Juliemaand  1958  gehou  is.  Die  PEN  en  die  FIT  (Fédéra- 
tion  Internationale  des  Traducteurs)  het  o.m.  besluit  dat  ’n  veldtog  onder 
die  vertalers  en  vertalersorganisasies  oor  die  hele  wêreld  van  stapel 
gestuur  word  om  by  die  publiek  ’n  waardering  en  erkenning  af  te  dwing 
van  die  belang  en  kulturele  waarde  van  die  yertaler  se  arbeid;  uitgewers 
nioet  die  vertaler  se  naam  in  alle  boeke,  katalogusse  en  advertensies 
opneem;  kritici  moet  ook  die  vertaler  se  aandeel,  as  medeskrywer,  aan 
’n  waardebepaling  onderwerp;  ’n  permanente  organiserende  komitee  word 
gestig  om  vertalers  se  belange  te  behartig,  en  meer  en  gereelde  kong^resse 
sal  gehou  word  om  hieraan  uitvoering  te  gee  (kyk  ook  deel  IX,  nr.  2 
van  die  Internasionale  PEN  se  ,,Bulletin  of  Selected  Books”). 

Volledige  beskerming 
deur  SANLAM: 

• AFTREEPENSIOEN 

• WEDUWEESPENSIOEN 

• GEREELDE  INKOMSTE  BY 
LIGGAAMLIKE  ONGESKIKTHEID 

• OPERASIELENINGS  (RENTEVRY!) 

• VOORSIENING  VIR  BOEDELBELASTING 

• INKOMSTEBESKERMING 

• STUDIEPOLISSE 

• VERBANDSDEKKING 

• VENNOOTSKAPSDEKKING 

• KONTANTBONUSSE 

• SIEKTEVERSEKERING 

(DEUR  SANSOM,  ONS  FILIAAL) 


BESPREEK  GERUS  U BEHOEFTES  METU  S A N L A M - V E RT  E E N WO  O R D I G E R . 
HY  IS  SPESIAAL  OPGELEI  I 


Versekering  is 


VZ  1728.« 


Die  tegniese  vaardigheid  van  die  ou  meesters  en  hul  strewe  na  die 
beste.  leef  voort  in  die  vervaardiging  van  Rembrandt  VAN  RIJN- 
sigarette.  *n  \oImaakte  pakkie  sigarette  is  die  samegestelde 
resultaat  van  talle  klein  verbeterings.  En  hierdie  doel  is 
verwesenlik  in  Rembrandt  VAN  RIJN  — die  meesterstuk  in 
sigarette. 

